open-index/open-wikipedia-markdown huggingface dataset:
火燒馬棚

**火燒馬棚**係指1918年2月26號喺香港快活谷馬場嘅一場大火，死咗六百幾人，係香港史上最大鑊嘅火災。

嗰日係香港賽馬「週年大賽」第二日。晏晝三點到，快活谷馬場個看台棚架突然冧咗，唔單止壓死好多人，重令到棚架下面嘅熟食檔燒着，引起大火，好多人走唔切，就燒死咗。

後嚟，政府撥出大球場後山上面既掃桿埔咖啡園墳場，用嚟安葬大火燒死咗既613個死難者，嗰個墳場叫做「戊午馬棚遇難中西士女公墓」，又立咗「馬棚先難友紀念碑」做紀念。

## 睇埋

* 掃桿埔咖啡園墳場（戊午馬棚遇難中西士女公墓）
* 馬棚先難友紀念碑
* 永安倉大火
裕成辦館毒麪包案

**裕成辦館毒麪包案**係1857年響香港發生嘅懷疑響麪包落毒案件，四百幾個英國人中砒霜毒，但一路都查唔到當時邊個落毒，係一單懸案。

1857年1月15號朝早，四百幾個英國人（包括港督夫人）食過由裕成辦館整嘅早餐後，突然肚痛同嘔，之後驗出早餐嘅麪包有好多砒霜，因為砒霜多到令人嘔返晒出嚟，最後冇人死到。裕成辦館東主張霈霖成家人咁啱搭船過澳門，警方以為佢著草，即刻派水警捉佢返嚟，告佢蓄意落毒同企圖謀殺。後尾警方查到，張霈霖成家人都食過有毒嘅麪包，證明佢唔知情，所以就無罪釋放，但咁做又搞到香港班英國人唔滿意，最後張霈霖成家人都要遞解出境。

有人認為，毒麪包案根本就冇人蓄意落毒，只係裕成辦館買嘅麪粉響貨船度畀同倉嘅砒霜污染咗。

## 知多啲
*
Tom's Midnight Garden

《**湯嘅午夜花園**》（**Tom's Midnight Garden**）係英國作家菲利帕皮亞斯出名細路故仔，本書令佢成為兒童文學嘅作家。皮亞斯嚮《湯姆的午夜花園》故事入面，創作時間同夢境元素錯綜複雜嘅奇景，男主角「湯姆」同女主角「海蒂」遇到，重做埋好朋友，兩個樂觀面對將來人生。

《湯嘅午夜花園》童話小說因為收得，所以俾人拍成電視劇，同埋電影。

## Youtube 片
人口

**人口**（）一般來講係特定一國或一笪地方嘅人數。呢個定義，亦可引伸到生物學上，即係一笪地方，某種生物有幾多。人口嘅多少由好多因素決定，比如死亡率、出生率、婚姻率、離婚率，就連宗族對生育嘅干涉都會影響人口。研究人口嘅有社會學、經濟學、地理學，研究嘅內容好多，比如話人口流動嘅成因。

人口研究上係比較依靠概率，即係話人口研究資料係要取大樣本，然後先至能夠搵出個中嘅大勢。所以有時人口嘅研究成果唔多合個人層面上嘅具體情況。就攞人口流動講，影響人口流動嘅因素係好多樣嘅，對流動嘅呢班人中嘅是但一個來講，佢之所以流動嘅原因可能係獨一無二嘅，當各種因素集合、將呢班人作爲群體研究時，人口流動嘅成因就會變得好模糊。雖然係噉，人口學嘅研究重係要嘅，比如人口流動對市場營銷就好緊要，尤其啲街舖、商場呢類要靠人流搵食嘅行檔，研究分析下人口流動，有利於佢確保到啲潛在顧客。

統計來講，有時唔係用地方來計，而係用某啲共同特徵來計數。統計幾多人嘅調查，叫人口調查、人口統計或者人口普查，對一國嚟講，人口普查往往幾年一次，以固定期限方便研究數據。隨咗點人數之外，亦統計埋人唔同狀況，好似收入、住屋、年紀、屋企等等。人口調查好緊要，佢直接同政策相關，等政府得出數字同趨勢，方便施政規劃。商業機構亦可以從中準備部署。
里

**里**係傳統上唐人長度單位，度遠距離。家下經已少用，畀十進制替咗。里有幾長，各中國朝代同周邊各國，都有唔同。大清時定落，約莫今日公制644.65米，等於一千八百尺，一百五十分之一都。中共建政後，將一里定做500米，方便換算做公制。

## 睇埋
*哩
希魔撞正殺人狂

《**希魔撞正殺人狂**》（***Inglourious Basterds***）係部2009年美國戰爭電影，由鬼才導演昆頓·塔倫天奴執導，故事背景設定喺二次強戰世界時期，俾納粹德國佔領嘅法國，當時有一班美籍猶太特種部隊，專門刺殺納粹軍人以散佈恐懼，後來計劃刺殺納粹領導人。

套片係第62屆康城電影節嘅正式競賽電影，雖然最後失落金棕櫚獎，但片中奧地利演員基斯托夫·華薩嘅演汥得到好評，摘下最佳男演員獎同埋第82屆奧斯卡金像獎最佳男配角。同時，得到提名第82屆奧斯卡金像獎嘅最佳電影。

## 參攷
Lip

**Lip**可以係：

*英文，口唇咁解，單數「lip」只係上唇或者下唇其中之一；所以當單字用時，通常都會用眾數「lips」，指上唇加埋下唇，當成一個整體。
*粵語嘅拼音之一。聲母係l【來】，韻母係ip【葉】。

## 搭唔同[[聲調]]得出嘅字
*第7聲：𨋢（⿰車立）。
*第9聲：獵，鬣，躐，儠，擸，犣，臘，邋，獦
輕工業

**輕工業**係產品較輕嘅工業，多數同民生有關，好似食品、紡織、陶瓷、造紙、塑膠、印刷等等。

佢哋唔使大廠房，或者最先進機器，但就要大量勞動力，指嘅主要係提供生活消費品同製作手工工具嘅工業。

按照佢所用嘅唔同原料，可以分兩大類：
#以農產品為原料嘅輕工業，係指直接或者間接咁以農產品為基本原料嘅輕工業。主要包括食品製造、飲料製造、煙草加工、紡織、縫紉、皮革同毛皮製作、造紙同埋印刷等工業；
#以非農產品為原料嘅輕工業，是指以工業品為原料嘅輕工業。主要包括文教體育用品、化學藥品製造、合成纖維製造、日用化學製品、日用玻璃製品、日用金屬製品、手工工具製造、醫療器械製造、文化同辦公用機械製造等工業。
望 (中醫)

**望**，亦都叫**望診**，喺中醫來講，係睇人五官氣色、體態、尤其係面同脷。

## 神色
望診首先係望神，神係人生命力嘅體現。望神就知病人嘅病情。

好似神志清楚，語系清晰，目光明亮，反應靈敏，就叫做有神，呢個人唔係健康都係病得好輕。

相反，如果精神萎糜，表情淡漠，目光晦暗，反應遲鈍，甚至神志不清，呢種就叫無神，一睇就病情較重。

## 舌診
舌診，就係睇脷苔（苔讀胎）來推測健康情況。脷苔白厚嘅人，通常胃口差啲。

## 參考
*http://www.csun.edu/~ll51106/diagnosis.html
望

**望**，唐字，指：

音mong6。

## 眼
* 望 (遠)，遠望
* 睇（睼）

## 心理
* 希望

## 天文
* 朢，望月，滿月

## 醫
* 望 (中醫)，望診
商業大亨

**《商業大亨》**（**CEO.Funmily**）係一隻網上遊戲，2009年面世，介面係中文。遊戲故事背景係玩家由零開始，玩做生意、開鋪頭、搞錢發達，成為商業大亨。

《商業大亨》玩家都係唐人，佢用過香港電視劇《畢打自己人》個老細陳鴻烈做生招牌。

## 出面網頁
*《商業大亨》
*《商業大亨》@ FaceBook
米通

**米通**係華南小食，用爆開或者炸咗嘅米粒，再落糖漿同花生粒，切成細塊。

客家人一到農曆十二月，就會喺村內大小角落「打米通」，好似小工場噉。
坦桑尼亞

**坦桑尼亞**（，Tanzania，讀），全名**坦桑尼亞聯合共和國**（；），係非洲東部一國，對住印度洋。

坦桑尼亞嘅「坦」係指坦噶尼喀，「桑」係指桑給巴爾，成個坦桑尼亞就係由呢兩部分組成。喺歐洲殖民主義年代畀德國同埋英國統治過。1964年獨立，國名最初叫**坦噶尼喀和桑給巴爾共和國**，一年唔夠就改做家下呢個國名。1995年結束一黨專政。

三蘭港係最大城，1996年之前係京城。1996年遷都杜篤瑪。

佢係東非共同體成員之一，本來話2010年會同其他成員合併做聯邦，有共同嘅憲法、總統、議會同埋通貨，到家下都未得。

## 地理

坦桑尼亞嘅面積係，係非洲第13大國，世界第31大國，排喺比佢大嘅埃及同比佢細嘅尼日利亞之間。 佢北面接壤肯尼亞同埋烏干達；西面接壤盧旺達、布隆迪同埋剛果民主共和國；南面接壤贊比亞、馬拉維同埋莫桑比克。坦桑尼亞位於非洲東岸，有大約長嘅印度洋海岸線。 佢仲包括幾個離岸島嶼，包括桑給巴爾島、奔巴島同埋馬菲亞島。 坦桑尼亞係非洲最高同最低點嘅所在：吉力馬扎羅山海拔，係非洲最高峰；而坦噶尼喀湖湖底海拔以下，係非洲最低點。

坦桑尼亞東北部多山同埋樹林茂密，而吉力馬扎羅山就係喺嗰度。非洲大湖區入面有三個湖係黐住坦桑尼亞境內。北面同西面係維多利亞湖，係非洲最大嘅湖；同埋坦噶尼喀湖，係非洲最深嘅湖，最出名就係有好多唔同魚類嘅品種。西南面係尼亞薩湖。中部坦桑尼亞係一個大高原，有平原同耕地。東岸好熱同潮濕，離岸唔遠就係桑給巴爾群島。

卡蘭博瀑布喺西南部嘅魯夸區，係非洲第二高嘅不間斷瀑布，喺坦噶尼喀湖東南岸附近，即係同贊比亞嘅邊境度附近。 係桑給巴爾群島最大嘅海洋保護區。

### 氣候

坦桑尼亞嘅氣候變化好大。喺高地，溫度喺冷季同熱季分別係之間。國家其他地方嘅溫度好少低過。最熱嘅時期係11月到2月（），最凍嘅時期係5月到8月（）。全年平均溫度係。喺高山地區，氣候比較涼快。

坦桑尼亞有兩個主要嘅降雨期：一個係單峰模式（10月至4月），另一個係雙峰模式（10月至12月同3月至5月）。 前者喺國家嘅南部、中部同西部地區出現，後者喺北部由維多利亞湖向東延伸到海岸。 雙峰模式降雨係由熱帶輻合帶季節性遷移引起嘅。

坦桑尼亞嘅氣候變化導致溫度上升，更大機會出現強降雨事件（引致水浸）同乾旱期（引致旱災）。 氣候變化已經影響到坦桑尼亞嘅農業、水資源、健康同能源等範疇。海平面上升同水質變化預計會影響漁業同水產養殖。

坦桑尼亞喺2007年制定咗國家適應行動方案（NAPAs），呢個係聯合國氣候變化框架公約規定嘅。喺2012年，坦桑尼亞制定咗國家氣候變化策略，以應對氣候變化同氣候變異對國家社會、經濟同物理環境日益嚴重嘅負面影響。

### 野生動物同保育

坦桑尼亞擁有非洲約20%嘅溫血動物物種，分布喺21個國家公園、保護區、1個保護區同3個海洋公園。呢啲區域總面積超過42,000平方公里（16,000平方英里），佔國土面積約38%。 坦桑尼亞有21個國家公園， 仲有各種動物同森林保護區，包括恩戈羅恩戈羅保護區，不過當地人口仍然對環境有影響。喺坦桑尼亞西部，貢貝溪國家公園係珍古德持續研究黑猩猩行為嘅地方，研究由1960年開始。

坦桑尼亞嘅生物多樣性好高，有多種動物棲息地。 喺坦桑尼亞嘅塞倫蓋提平原，白鬍子牛羚（*Connochaetes taurinus mearnsi*）、其他牛科動物同斑馬 每年都會進行大規模嘅遷徙。坦桑尼亞有大約130種兩棲動物同超過275種爬行動物，好多都係嚴格特有種，同被列入國際自然保護聯盟紅色名錄嘅國家。 坦桑尼亞有全世界最多獅子嘅數量。

坦桑尼亞喺2019年嘅森林景觀完整性指數平均分係7.13/10，喺全球172個國家中排第54位。

## 參考

## 出面網頁

* 
* 
* 
* 
* 
* 
* 
*
軍師統帥

**軍師統帥**（Commander-in-chief），或者叫**統帥**、**總司令**等，係指揮一國軍隊負責人，權有幾大就不一而論，唔同地方，唔同國，唔同時間都唔同。有啲地方，統帥係由一國元首擔任，可能係象徵性質，呢種統帥唔一定係軍人，響唔少文人政府所見，象徵人民統軍。而中華人民共和國、北韓、越南呢啲社會主義國家，軍隊統帥係中央軍委主席，而唔係作為國家元首嘅國家主席。
運動褲

**運動褲**係做**運動**着嘅褲，比較鬆身，或者有彈性啲，方便郁動。香港學校上體育堂着嘅運動褲，有時叫**PE褲**。PE係英文Physical Education嘅減筆，即係體育咁解。

運動褲有長有短。

## 打底
而家PE褲除咗做運動時着之外，唔少女仔亦都會響着裙時着埋PE褲，用嚟打底。
伯麥

**伯麥**（James John Gordon Bremer；通常寫James Bremer；），又譯**庇林麥**、**卑林馬**、**寶馬**，係英國軍官。佢帶英國海軍，響緬甸同大清打仗，有出色表現。

## 職業
### 澳洲
1824年，伯麥帶皇家戰船添馬（HMS Tamar）去澳洲北領地，幇手立登打士砦（Fort Dundas）。澳洲昆士蘭伯麥河（Bremer River），就係1824年探險家用佢個名命名。佢響澳洲留咗好多年，直至到1839年，英商響廣東省城遇到麻煩，佢受鼓勵，帶兵到廣東處理。

### 大清
伯麥1839年11月，接手中國海域海軍，佢有份引起第一次鴉片戰爭，場戰之中，伯麥係軍師統帥水師總兵（Commander-in-chief）。

1841年1月19號，大清代表琦善同大英公使大臣住中華領事（Plenipotentiary）義律立川鼻草約，當中一條割香港島。草約雖然未受兩國政府批準，佢帶頭1841年1月26號響水坑口登陸香港島。響1841年2月1號，即係道光廿一年正月初十，伯麥同義律一齊發告示，香港島歸入英國，而告示香港島土人一切如舊。1841年10月，佢個位交畀第二個做。佢因為呢次戰爭，而聲名大噪。

## 地名
*伯麥灣，響西澳洲
*伯麥河，響澳洲昆士蘭
*寶馬山，香港香港島
## 參攷
*

類:英國軍人
寶馬

**寶馬**係唐字，可以指：

*靚馬
*寶馬 (車)（BMW），車牌子
*伯麥（Bremer），英國軍官
*寶馬山，香港一山
街

**街**（Street）係通道，穿插響周圍嘅樓同屋之間，係畀公眾用嘅。街係公眾地方，係一笪地，響樓側邊，畀人自由咁行，聚埋，各自活動。有啲街只係將泥壓平，但通常都會鋪啲硬嘢上去，好似石板、石仔、磚或者石屎咁。有啲鋪埋蠟青，甚至路軌，可以畀車行。

英文街叫Street，來自拉丁文**via strata**，即係鋪過嘅路咁解。

有啲街好窄，只係啱畀人行。有啲街可以畀車行，呢類亦叫做馬路。
Flood

**Flood**喺英文嚟講，一般係水浸噉解。佢重可以係：

## 專輯
* Flood (Boris專輯)：日本樂隊Boris喺2000年發佈嘅專輯。
* Flood (Headswim專輯)：美國樂隊Headswim喺1994年發佈嘅專輯。
* Flood (夏比閒角專輯)：美國歌手夏比閒角（）喺1975年發佈嘅專輯。
* Flood (者利美費沙專輯)：加拿大歌手者利美費沙（）喺2010年發佈嘅專輯。
* Flood (基蘭比利斯專輯)：以色列歌手基蘭比利斯（）喺2008年發佈嘅專輯。
* Flood (TMBG專輯)：美國樂隊TMBG喺1990年發佈嘅專輯。
## 單曲
* Flood (Jars of Clay單曲)：美國樂隊Jars of Clay喺1995年發佈嘅專輯。
* Floods (Fightstar單曲)：英國樂隊Fightstar喺2008年發佈嘅專輯。
* Floods (Pantera單曲), 美國樂隊Pantera喺1995年發佈嘅專輯。
## 有關
* 洪水 (搞清楚)
香港地產發展史

**香港地產發展史**係有關香港地產市場同香港建築嘅發展歷史。

## 簡史

嚮以前香港係個漁港，當地主要只有香港原居民同客家人，做農夫同埋捉魚過活，即係小農社會，間屋一層樓，自己起嘅。

一直到1841年，清國喺鴉片戰爭之後同英國簽咗《南京條約》，將香港島割讓出去。之後英國就嚮澳門舉行咗香港第一次地皮拍賣。呢啲官地拍賣，指定買家要幾年內嚮地皮上面起樓發展，如果唔係就俾政府沒收返塊地。所以經過幾次拍賣，香港北岸望維多利亞港處，包括中環同灣仔區就咁出現咗好多早期洋樓。又因為維多利亞城計劃，唐人嚮上環同西環發展唐樓聚居，而半山區同太平山山頂就只係批准洋人居住。

二戰後，由於中國政局仍然動盪，導致中國人大量湧入，房屋數目供不應求，於是木屋、板間房、天台屋就應運而生，呢啲地方居住環境好差，容易出現鼠疫等疫症，尤其是木屋區，更不時都會火燭，打風又會被吹冚。初時殖民地政府並冇正視呢個由人口膨脹帶嚟房屋問題，因為政府認為呢啲中國人唔會喺香港落地生根，中國嘅政局一好轉，佢哋就會走返上去。直到1952年石硤尾大火，政府先正視問題，開始大舉興建公屋。

與此同時，戰後香港嘅地產界出現咗一啲革命性嘅改變，奠定香港日後樓市興旺嘅基礎。1947年，當時嘅發展商吳多泰提出咗「分層出售」嘅概念，以往香港嘅樓都係要一個街號去買，所以金額往往都好大，依家佢將一幢樓分開一層層去賣，令買樓門檻低咗，變相多咗人買到樓。1954年，另一個發展商霍英東又提出「分期付款」、賣樓書同賣「樓花」嘅概念，再將買樓嘅入場門檻壓低，同時地產公司嘅資金又可以更快回籠，再加上1955年港府修改建築條例，放寬樓宇地積比，鼓勵新樓向高空發展，呢啲政策令到香港地產嘅市道活躍起嚟，日後更加成為支撐香港經濟嘅一大產業。而香港政府亦透過賣地，成為香港公共財政主要來源之一，不過亦為日後高地價政策埋下伏線。

1965年至1967年，香港樓市經歷咗一段低潮期。1965年，明德銀號因為彈票而開始擠提，最後明德銀號因為對地產業放貸過度搞到破產。事件觸發好多間銀行都出現擠提潮，廣東信託銀行亦都破產收場，恒生銀行就畀匯豐銀行收購。之後1966年天星小輪加價騷亂同1967年嘅六七暴動，更加重創香港經濟，當時嘅社會唔少人開始出現移民嘅念頭，出現戰後第一次移民潮。唔少發展商因為喺早幾年發展速度太快太進取，導致喺65年之後開始頂唔順，要減慢步伐或者冇乜再投資喺地產方面，更甚者，有地產公司直頭破產，老細走佬，起緊嘅樓盤都變咗爛尾樓，出名嘅例子就有原名「百嘉新邨」嘅益昌大廈五幢樓。

過咗呢幾年低潮期之後，香港樓市又開始興旺，某啲地產商襯早幾年市道低迷嗰陣買落唔少地，之後受惠樓市復甦而發大達，就好似華懋集團、新鴻基地產等。到1980年，香港前途問題令香港人出現信心危機。

1997年之後董建華主張「八萬五政策」，令樓價大幅下跌。

香港主權移交前後，中國共產黨高官仔女同親屬開始大規模投資香港地產，包括栗戰書個女、建銀國際董事長栗潛心在內，中共高層領導入面最少有三個有親喺香港買豪宅，總價值達5100萬美元，佢哋利用香港作為國際避稅天堂嘅優勢積累咗大量財富。1991年，習近平家姐齊橋橋就開始喺香港購買房產，2009年齊橋橋個女張燕南喺淺水灣買入別墅，另外佢仲有最少5個單位。2010年，汪洋個女，德意志銀行前高層汪溪沙用200萬美金價錢購買咗一處住宅。栗潛心通過加入華菁會等香港團體為中共高官仔女（太子黨）、香港富豪同政治家建立咗交流平台。由於中共高層將自身既得利益同香港緊密融合，佢哋無法容忍可能會威脅到香港經濟地位嘅抗議活動，因此要採取更為強硬嘅立場。正係喺栗潛心老竇栗戰書喺推動下，港區國安法之後得以迅速通過。

## 現況
*港英時代嘅「香港高地價政策」，而家都有 
*香港樓價貴，勾地拍賣麵粉貴過麵包，有升冇趺，都差唔多係真嘅
*炒樓可以發達，好多香港人都信
*香港首富都係地產發展商，由福布斯公佈嘅2022年香港富豪榜，頭十名富豪當中，有八個都係靠地產致富。

## 地產商

* 長江實業集團
* 新鴻基地產
* 恒基兆業地產
* 新世界發展
* 信和置業
* 香港置地
* 會德豐地產
* 嘉里建設
* 
* 南豐集團
* 華懋集團
* 太古地產
* 恒隆地產
* 合和實業
* 
* 
* 
* 
* 
* 
* 
* 

## 睇埋
*樓花
*示範單位
*地產經紀
*摸王
*實用面積
*發水樓
*劏房
*七十二家房客
*包租婆
*鹹水樓
*廿六幢問題公屋

## 參考材料
捉魚

**捉魚**，又叫做**打魚**，書面語**捕魚**，包括釣魚等，手法各異，用嘅架生：

*魚網
*捕鯨船
*魚叉
*魚炮
*泥鯭籠

職業捉魚嘅人叫做漁夫；業餘捉魚叫做釣魚郎愛好者，通常用魚杆或者八爪鈎。捉魚呢一行產業叫做漁業之中嘅捕魚業。
天陰

**天陰**，又叫**多雲**，係指個天有好多雲嘅氣象現象。叫得做天陰或者多雲，雲層通常都會佔咗成個天九成半以上，遮住大部份太陽光，日頭都會變到幾暗吓。如果情況持續，有機會會落雨或者落雪。
水塘

水塘（英文叫做Reservoir，或者叫做淡水湖、蓄水池或者水庫）係指水壩後面擴大咗既湖，通常係響山上面既河用水壩截住啲水，河水就會浸住個河谷，形成湖，呢啲湖就叫做水塘。因為係響山上面圍住啲河水起，所以以前有啲水塘會叫做山塘，例如石鼓山塘（依家叫做石鼓水庫）。呢啲湖可以好細，例如黃泥涌水塘、東莞石鼓水庫、東莞雁田水庫、星加坡貝雅士蓄水池（Peirce Reservoir）等；亦都可以好大，例如贊比亞同埋津巴布韋境內既卡里巴湖（Lake Kariba）、俄羅斯既布拉茨克水庫（俄文叫做Братское водохранилище，或者Bratskoye vodokhranilishche）。

水塘亦可以係圍住個海灣起出嚟，例如香港既船灣淡水湖同埋萬宜水庫，星加坡既班丹蓄水池（Pandan Reservoir）同埋克蘭芝蓄水池（Kranji Reservoir）。

## 睇埋
*配水庫
*海水化淡廠
潮

**潮**，學術上又叫**潮汐**，係指海面水漲水落嘅現象，原因係地球受到太陽同月球嘅萬有引力（叫潮汐力）影響。水漲時叫**水大**或者**潮漲**；水落時叫**水乾**或者**潮退**。

## 大潮
當太陽、月光、地球依此次序排成一線（新月），由於太陽同月球嘅引力喺同一方向拉，海水會升得特別高。當月球、地球同太陽三者依此次序連成一線時（望月/滿月），情況一樣，就係大潮。大潮時引起嘅浪，叫大潮浪。

## 攷
三州府

**三州府**（英文：**Straits Settlements**），直譯叫**海峽殖民地**，係英國響1826年到1946年期間管住馬來亞嘅其中一個政府，主要包括三個英屬港口：星加坡、檳城同馬六甲，所以叫三州府。响當時當地有啲唐人又叫佢做**叻嶼呷**：「叻」係石叻（星加坡）；「嶼」係檳榔嶼（檳城）；「呷」係馬六甲。

## 睇埋
* 英屬馬來亞
舉中指

**舉中指**係握住拳頭伸出中指嘅手勢，響西方同亞洲部份地方嘅文化裏面，呢個手勢帶有人身攻擊含意，係粗口手勢。響廣東文化，呢個手勢意思等同「屌你」，皆因伸出嚟嘅中指好似陽具咁。
星洲炒米

**星洲炒米**係一種炒米粉，係香港、馬來西亞同海外唐人街常見嘢食，酒樓同茶餐廳都食得到。

星洲炒米個「星洲」，指嘅係星架坡，但係依道炒米唔係星架坡人發明，喺星架坡亦冇呢隻炒米粉，只不過佢同南洋嘅炒貴刁有少少似。有人認為星洲炒米係源自馬來西亞吉隆坡，但係香港嘅星洲炒米同馬來西亞嘅星洲炒米有明顯分別：香港嘅一定會落咖喱，所以會黃黚黚，而馬來西亞嘅就會落茄醬或者辣醬，所以會紅卜卜。星洲炒米重有其他配料：蝦、叉燒、雞蛋、芽菜同紅辣椒絲，有啲人重會落埋紅蘿蔔絲同葱段。

## 睇埋
*粵菜
*香港飲食文化
咯嗲

**咯嗲**（發音：gok1 de1；英文：**Cocktail** /ˈkɒkteɪl/）可以指：
***雞尾酒**，通常係指溝埋咗唔同嘢飲嘅特飲，絕大多數都有酒精成份。
*凍食嘅前菜，好似溝酒咁整，放落個咯嗲杯入面，點咯嗲醬食，例如大蝦咯嗲、雜果咯嗲（Fruit Cocktail）。

## 參考
鑭系元素

**鑭系元素**係第57號元素鑭到71號元素鑥15種元素嘅統稱。鑭系元素嘅外層同次外層嘅電子構型基本相同，電子逐一填充到4f軌道上。由於鑭系元素都係金屬，所以又可以同錒系元素統稱做f區金屬。鑭系元素用符號**Ln**表示。
位能

**位能**（），又叫**勢能**（），包括重力勢能、彈性勢能、電勢能等等，係指物體因為佢嘅位置而產生嘅能量，當件嘢嘅位置改變，就可以將位能轉化做動能或者其他能量。位能同保守力有密切關係，對於每一個保守力都可以定義一個位能。

## 概論

位能係物體因為喺某啲力場入面嘅位置而有嘅能量。喺一個引力場（gravitational field）入面，要將一件物體移離個引力場嘅中心就要抵抗引力場持續施喺件物體上嘅引力：如果除咗引力之外冇任何嘅力施件物體，俾佢自由下墜（free fall）嘅話，佢會因為受引力場嘅力吸引而傾向向住個引力場嘅中心加速（牛頓第二定律）。假想有件物體喺一粒行星嘅引力場入面，唔受干擾噉樣受到股引力 \mathbf{F}_g 向住粒星嘅中心跌落嘅話，佢跌咗某段距離 \Delta \mathbf{r} 之後，股引力喺佢身上作咗嘅功 W 就會等如：
:W = \mathbf{F}_g \Delta \mathbf{r}
而如果要施股力 \mathbf{F}_e，將一件物體喺個引力場當中移離引力場中心 \Delta \mathbf{r} 嘅距離，期間速度恆定不變－\mathbf{a} = 0，\mathbf{F} = 0，\mathbf{F}_e = \mathbf{F}_g，就總共要施以 \mathbf{F}_g \Delta \mathbf{r} 咁多嘅作功。順帶一提，呢條式假設咗 \Delta \mathbf{r} 同粒行星嘅直徑比起上嚟好細，所以喺成個過程入面 \mathbf{F}_g 嘅數值可以當冇變（詳情睇牛頓萬有引力定律）。

如果件物體係自由下墜，件物體因為受咗引力，所以會加速，而佢嘅速度升表示佢帶嘅動能會跟住升。如果件嘢冇因為受空氣阻力而減速嘅話，根據能量守恆定律，佢失去嘅位能會等如佢得到嘅動能，即係話：
:\mathbf{F}_g \Delta \mathbf{r} = {{1 \over 2} m v^2}
由呢條式嗰度可以睇得到「一件物體受嘅引力」、「佢自由下墜咗嘅距離」同埋「佢嘅動能改變」之間成嘅數學關係。用呢柞式計到出嚟嗰啲結果（考慮埋空氣阻力呢啲拉雜嘢嘅話）同實驗得出嘅結果吻合，所以呢柞式廣受物理學界採用。

動能同位能喺物理學同埋好多工程學領域上都係不可或缺嘅概念。例如想像家陣有架過山車由路軌頂點向下衝，期間架車會加速得到動能，架車所得嘅動能嘅量局部取決於架車喺頂點嗰陣嘅位能嘅量。頂點位能嘅量可以用相對簡單嘅數（頂點嘅高度等）估計，所以動能同位能嘅概念可以攞嚟幫手估計架過山車向下衝嗰陣嘅最高速度會係幾多，而知道過山車嘅最高速度對於評估過山車嘅安全嚟講有用。詳情可以睇埋過山車物理嘅嘢。

## 攷
塘

**塘**（），又叫**池塘**，係止水停留嘅地方，一般來講細過湖，大過池。

塘可以天然，亦可以係人工嘅。有啲塘有特別用途，好似魚塘係用來養魚；水塘係用儲水。

塘同溪嘅分別係，溪嘅水流好明顯，而塘嘅水流好細，通常由溫差或者風吹而來。

幾大幾細先叫做塘，係各有各講，無一個公認標準。

天然嘅塘，深啲嘅，有時會叫潭。

界定塘同湖嘅方法都幾有爭議，一般嚟講，塘係面積較細、水深較淺嘅水體，唔使用船隻而多採竹筏渡過；另一個定義係可以畀人澗住水行到過去，或者水淺得可以畀陽光照到塘底。

塘除咗徑流、泉水同少數間歇性溪流以外通常冇明顯嘅天然入水口，主要係依靠天然嘅降水、地下水滲出或以人工引水方法（比如引水道、水泵、伏流同鑽井導水）補充池內嘅水量。塘都冇真正意義上嘅地表出水口，水只可以以蒸發、滲入土壤、進入地陷或喺滿水時漫過塘畔同塘堤嘅形式離開塘。因此塘呢個封閉嘅內流生態系統都同湖唔同，幾乎冇成形嘅水體流動，囤積嘅淤泥同被沖刷進入嘅污染物通常好多，池水渾濁而且好多時候都係綠色或棕紅色嘅（因為死水裡會有好多藻類同水草生長）。但塘周圍都可以形成小型濕地同消落帶植被，為蛙類、水生昆蟲同一啲半水生動物（比如水鳥同水鼠）提供棲息地。一啲由河流或溪流改道而形成嘅塘（比如曲流切斷形成嘅牛軛池）如果水量夠多甚至可以形成能自我維持嘅淡水生態系統，並可能有殘餘嘅天然淡水魚群。

喺亞洲，塘常見於庭院入面；而喺歐洲，塘亦常見於城堡同修道院之中。塘中通常會放養一啲觀賞魚（比如錦鯉），用來提供消遣並控制水藻同蚊蟲滋生。有啲塘都會被利用來養殖有經濟價值嘅淡水食用魚、甲殻動物（淡水蝦、鰲蝦、淡水蟹）同龜類，呢類用作水產養殖嘅塘統稱魚塘。一啲魚塘則會放養受休閒捕魚群體喜愛嘅游釣魚來提供免費或付費釣魚嘅娛樂場所。

陂塘可以指天然嘅水池加上人工建設、作為灌溉用途嘅水利設施，都特指台灣桃園臺地上嘅人工灌溉塘。桃園臺地係個切割臺地，河谷深而水位低，位於高處嘅農田難以灌溉。臺地表面厚覆嘅紅色粘土層，唔適合農耕，但係適合儲水。從清朝開始，當地住民就由緩斜坡地挖集粘土，堆築喺坡下成岸，用以阻聚山泉雨水，而形成陂塘。台灣桃園市因陂塘眾多，有「千塘市」美名。

## 圖集

File:Daye-pond-system-fishermen-0077.jpg|人造水塘
File:Shizlinhehuaci.jpg|蘇州園林嘅獅子林荷花塘
File:Ornamental Fish Pond, Chinese Garden of Friendship.jpg|悉尼誼園嘅魚塘
File:Zapotec fish farm in Ixtlan Oaxaca.png|養魚池


## 睇埋
* 潟湖

## 參考

類:水體
山仔

**山仔**（英文hill），又叫**小山**，係山一種，通常比較細，無咁高，細個大山。通常響平啲嘅地方，比突出嘅部地方。

山仔同大山無明顯嘅界綫，通常各有各講，世界各地都有唔同定義。
江門鎮

**江門鎮**（）喺廣東四邑，係新會縣下嘅一鎭。大致範圍亦即係而家江門市蓬江區同江海區。
明玉珍

**明玉珍**（），原名**旻玉珍**，迷信明教所以改姓「明」，中國湖北隨州人，係元朝末年農民起義軍隊領袖，元末明夏政權嘅創建人。

## 生平
佢22歲參加徐壽輝領導嘅天完紅巾軍，做統軍元帥。奉命領兵西征，由巫峽入蜀，佔領重慶。派兵四出討伐，徹底擊敗川入面元朝嘅政府軍，平定川蜀。1360年（至元20年）佢上頭徐壽輝死咗，跟住嗰年七月，明玉珍自己就嚮重慶自立做隴蜀王。1362年自稱帝，建都重慶，國號大夏，年號天統，立妻彭氏做皇后，立個仔明升做太子。1366年，明玉珍病死，由個仔明升繼承。

1371年明朝滅明夏，跟住嗰年朱元璋放逐明升去朝鮮半島，而家明氏後裔有4萬幾人嚮韓國，兩萬幾嚮朝鮮，而嚮中國入面在生嘅後人多數改姓甘。

## 注

## 參考資料

玉珍
小涌

**小涌**係細嘅涌，水量細，淺同窄。雖然係咁，佢係唔少生靈棲身之所，好多生物品種靠佢維生。小涌匯集成涌，有啲係江河嘅上游。
閘門

**閘門**或者就咁叫**閘**，係門一種，係個入口，畀人出入圍住處嘅地方。圍可能係圍牆，或者籬。閘門起來係控制出入，但亦都可能只係做個樣。

響城砦來講，閘門係個缺口，既要畀人出入，又要防到侵襲，所以響緊張嘅時候，比起牆嘅其他地方，守衞格外森嚴。
京津小食

**京津小食**，當地叫「**京津小吃**」，係流行嚮北京、天津嘅點心小食，北京由於受宮廷浮華生活影響，唔少為宮廷特創嘅小食做法流入民間；天津就係「五方雜處」大集匯，南北風味餐館都有，所以出現好多風味小食。整體嚟講京津一帶口味屬於山東菜系風格，風味鍾意大鹹。出名小食有：

*驢打滾
*艾窩窩
*豌豆黃
*油炸糕
*狗不理包子
*耳朵眼炸糕

*十八街麻花
*京糕
*栗羊羹
*麻團
*切糕
*豆沙包

*鹵煮火燒
*牛肉燒餅
*煎餅果子
*褡褳火燒
*炒肝
*爆肚

*冰糖葫蘆
*煎灌腸
*豆汁
*白水羊頭
*炒麻豆腐
過路巷

**過路巷**（passage）係窄嘅巷，通常兩面都有嘢欄住，好似牆咁，由一道地方帶去另一道。有啲過路巷直情係一間好長嘅房，帶人去唔同嘅房。
井

**井**又叫**水井**，係種人工水源，由地面開窿到地底，去到地下水層。舊時井要用桶打水，由水層拎到地面，打出來嘅水，叫井水。家下有啲有泵泵上來。

井有唔同深，唔同水量，同埋唔同水質。有啲井水有好多礦物質，有啲過量對人有害嘅，就要處理過先可以飲。
同人

**同人**可以係：

*同仁：舊時稱呼喺同一個單位工作嘅人或者同行業嘅人
*同志：志同道合嘅人
*同人卦：係六十四卦之中嘅第十三卦
*同性戀者：係指對相同性別嘅人產生性吸引或愛慕嘅一種人
*同人誌：ACG術語系指同人誌創作
咸

**咸**可以指：
*全部
*咸卦
*「鹹」字嘅簡化字
*咸氏，姓氏
*英文地名「」嘅粵語音譯
**咸 (根德郡)
困

**困**係唐字，可以指：

*圍困
*困卦
*苯（困字入面嘅木好似六支分叉叉出去六粒碳咁象形，所以以前又意譯做焑之類嘅名）
大壯

**大壯**（；）係一個中國大陸男歌手，本名**王軒**，佢響北京出世，2016年加入陌陌直播平台，以表演唱歌為主。2017年1月，佢參加《陌陌直播17驚喜夜》；同年6月，因演唱歌曲《我們不一樣》而出名。

## 參考

## 出面網頁
*
*
大有

**大有**可以係：
*大有 (年號)，南漢年號
*大有卦，六十四卦之中嘅第十四卦
*大有大廈，香港灣仔一座樓
*大有巴士，臺灣一間巴士公司
井 (搞清楚)

**井**原意為水井，如今可指：

## 開採
似水井，由地下抽出液
*鹽井
*油井，抽石油
*天燃氣井

## 字符
*井卦，六十四卦之一
*井號，西洋註記符
*升號，西洋樂諎中升半音之符

## 天文
*井 (星官)，星官之一，二十八宿之一
*井宿，井宿為首，所管星官範疇

## 其他
*井氏，姓氏
蒙

**蒙**可以係：

*蒙古
*蒙卦
*內蒙古自治區嘅車牌第一個字
*蒙氏
*南詔嘅第個名
隨

**隨**係唐字，可以指：

*隨卦，六十四卦一卦
*隋，國名，楊堅開國，朝代名，南北朝到大唐之間。
鼎

:*呢度講煮食架生，其他睇[[鼎 (搞清楚)]]。*

**鼎**係煮食架生，後屘變咗祭器。
大山

**大山**又叫高山，係山一類，大過山仔，高過山仔，斜過山仔。大山嘅範圍好大，周圍嘅地定係山峯。地球最高嘅大山，係聖母峯，有8,848米。
100000

**100000**係99999同100001之間嘅自然數，唐字寫做**十萬**。

## 唐字
唐字可以寫成**十萬**，記數又寫一十萬；防簒改及睇錯寫法係**拾萬**。另外，用黃帝法下數記法，100000係一**億**。

## 註
威廉道格拉斯

**威廉道格拉斯**（，），做過美國最高法院大法官，任期超過36年，任職時間喺最高法院大法官中最長嘅。Douglas好支持所有公民自由，時代雜誌講過佢係任何時候都喺最高法院入面最堅定捍衛公民自由嘅法官。1975年唔再做。
約翰羅拔士

**約翰羅拔士**（，），家陣美國最高法院第十七位首席大法官。喺2005年開始做，原本由小布殊總統提名接替Sandra Day O'Connor，但首席大法官William Rehnquist喺聽證會之前死咗，布殊改提名Roberts為首席大法官。之前做過巡迴法庭法官。
李克強

**李克強**（；；），安徽定遠人。第十七至十九屆中共中央政治局常委，前中華人民共和國國務院總理兼國務院黨組書記，之前做過國務院副總理同埋中國共青團第一書記。2023年10月底，李克強退休半年之後突然死亡，年僅68歲。由於李克強生前同成個團派都被習近平架空同打壓，身為改革派同自由派嘅李克強又同搞獨裁統治嘅習近平長期不和，外界猜測李克強真正死因並唔簡單。

## 任職同分工
* 國務院總理、黨組書記
* 中共中央政治局常委 
* 中央全面深化改革領導小組副組長
* 中央財經領導小組副組長
* 中央國家安全委員會副主席
* 中央編制委員會主任
* 國家國防動員委員會主任
* 國家能源委員會主任 

## 早年
李克強係1970年代尾高考恢復後第一批北京大學學生，返大學期間做過北大學生會主席，畢業後在職獲得經濟學博士。

## 步入政界
李克強1980年代任北京大學團委書記、中國共青團中央書記處書記、全國青聯副主席。1993年至1998年任共青團中央書記處第一書記。1998年至2002年任河南省省長。2002年至2003年任河南省委書記、省長。2003年至2004年任河南省委書記、省人大常委會主任。2004年至2007年任中共遼寧省省委書記、省人大常委會主任。

## 進入中央
2007年10月喺中共十七屆一中全會上進入中國共產黨中央政治局，同習近平一樣唔經政治局委員級別，直接成為中共中央政治局常委，成為中國最高決策層成員之一。 

2007年11月被任命為為國務院黨組副書記，中共中央財經領導小組成員，為2008年第十一屆全國人大上面接任排名第一嘅國務院副總理做準備。 

2008年3月17號，李克強喺十一屆全國人大一次會議第七次全體會議當選為國務院副總理。 

中共第十五屆、十六屆、十七屆中央委員，十七屆、十八屆、十九屆中央政治局委員、常委。第八屆全國人大常委會委員。

## 中國總理

李克強被外界普遍認為係接替溫家寶，下任國務院總理呼聲最高嘅候選人。雖然曾經盛傳另一位負責經濟嘅副總理王岐山可能威脅到李克強嘅接班優勢，不過喺李克強高調訪問歐洲之後，媒體又傳係為李克強接任總理做準備。佢一般被認為會成為繼習近平之後，另一位中共中央第五代領導集體嘅重要成員。

李克強最終順利喺2013年3月嘅第十二屆全國人大第一次會議上面以超過99%嘅票數當選國務院總理，并組閣成立新一屆政府。2023年兩屆總理任期結束後卸任，交棒畀習近平嘅心腹李強。比李克強年長嘅習近平亦順利連任，開始第三個任期，打破改革開放之後實行嘅任期制。

## 外交活動

File:Korea_President_Park_PrimeMinister_LiKeqiang_20130628_01.jpg|2013年6月李克強會見到訪嘅韓國總統朴槿惠
File:Chinese Premiere Li Greets Secretary Kerry in Beijing (12517506424).jpg|2014年2月李克強會見美國國務卿約翰·克里
|2014年11月李克強會見印度總理納倫德拉·莫迪
File:Dilma Rousseff e o primeiro-ministro chinês Li Keqiang.jpg|2015年5月李克強同巴西總統迪爾瑪·羅塞夫一齊出席會議
File:Sommet éco franco-chinois-2562.jpg|2015年7月李克強喺法國出席工商峰會同總理曼紐爾·瓦爾斯會面


## 爭議
### 李克強訪港期間保安爭議
2011年8月16到18號，李克強訪港，佢宣布中央支持香港發展嘅六方面政策，叫做6招36式，但响8月18號就遇上三名大學生抗議示威，期間保安安排引起拗撬，史稱「哭港大」。

### 「中國6億人月入僅1000蚊」言論爭議

2020年5月28號，李克強喺第十三屆全國人大第三次會議結束後，跟住例牌出席咗總理記者會。喺記者會上，李克強交代咗中國當前有6億人口每月收入得人民幣1000蚊左右。2020年正值中共中央總書記習近平提出嘅脫貧收官之年，李克強嘅言論引發外界廣泛爭議。

## 屋企
阿爸李奉三做過安徽省鳳陽縣縣長，安徽省蚌埠市中級人民法院院長，安徽省地方志辦公室副主任。同父異母阿哥李克平，做過安徽省計劃委員會副廳長。家姐李曉晴（安徽省國資委信息中心主任）、細佬李克明現任國有重點大型企業監事會主席，前任國家煙草專賣局副局長。 

佢老婆程虹做過大學英文教授，獨生女喺北京大學畢業，曾經喺美國留學。

## 參考

## 出面網頁
汪洋

**汪洋**（；），安徽宿州人，1975年8月加入中國共產黨，中央黨校大學學歷，工學碩士學位。做過共青團安徽省宿縣地委副書記、國家發展計劃委員會副主任、重慶市委書記、廣東省委書記、國務院副總理等職。現任中央政治局常委（排第四）、中國人民政治協商會議全國委員會主席。

## 攷
趙紫陽

**趙紫陽**（）係中華人民共和國政治人、改革家，中國共產黨前領導人，河南滑縣人。曾經喺1980年至1987年做中華人民共和國國務院總理，1987年到1989年做中國共產黨中央委員會總書記。

趙紫陽喺六四事件之後被逼落台，軟禁在家，直到2005年過身。遺體告別禮陣葉劍英、李銳仲有廣州前市長黎子流等，都有去過拜祭或致送花圈。嗰時家屬話趙嘅骨灰就放屋企，唔會入八寶山公墓第一陳列室。

2009年，香港出版咗由佢秘書鮑彤等人錄音嘅國家監犯。

2019年10月18號，趙紫陽嘅骨灰正式落葬到北京昌平區民間公墓天壽園，同夫人梁伯琪合葬。

## 參考

## 出面網頁
麗昌工廠大廈

**麗昌工廠大廈**（**Lai Cheung Factory Building**）係香港一座工廠大廈，嚮九龍長沙灣工業區，青山道479號。大廈樓高唔過10層，1961年起好，冇自動灑水系統，消防設施跟1973年以前嘅香港法例。

## 附近
*長沙灣道
*光昌街
*鴻昌工廠大廈
*半島大廈
*香港紗廠
*深水埗運動場
*麗新商業中心

## 事件
2010年3月8號，麗昌工廠大廈四級火，5樓一間針織廠火災，消防員楊俊傑同拍檔吳偉林入火場出事，同外界失去通訊，烈焰令楊俊傑身上面嘅裝備燒熔，送院後證實不治。

## 外面參考
失蹤

**失蹤**，或者**失蹤者**，係**失蹤事件**嘅當事人，佢嘅屋企人朋友用盡方法，都再搵唔到佢。

按好多地方嘅法例定義，失蹤48個鐘先可以叫做失蹤人口，如果唔係警察唔會受理尋人。

## 失蹤可能原因
### 自我意識下行為
* 夜逃，例如：欠高利貸未還，為避債主動匿埋。
* 隱居（搬遷，主動同親友斷絕聯繫）
* 流浪癖

### 遇難
* 旅遊或者行山蕩失路
* 山泥傾瀉滑坡活埋
* 交通意外事故，重未發現遺體，例如：沉船
* 水災失蹤

### 犯罪被害人
* 俾人綁架、密室培育
* 人口販賣嘅「豬仔」（奴隸）
* 謀殺案受害者

### 其他
* 罪犯潛逃
* 戰亂
* 超常現象（例如：俾外星人綁架、神隱）

## 相關作品
### 文學作品
* 怪物 (小說)
* 燃燒的地圖
* 謎蹤
* 車靈

### 電視劇
* 失蹤現場

## 睇埋
* 警察廣播電台（台灣失蹤人口協尋）

類:揾人
崔志雄

**崔志雄**係前香港會計師，占飛百貨前股東，曾經得到前特首董建華嘉許，佢因為同未成年少女性交，喺2010年初被判囚4年8個月。

崔志雄1940年代出世，2010年初嗰時61歲，之前做過屈洪疇會計師事務所董事，嚮佐敦彌敦道立信大廈做過嘢。

崔志雄鐘意上網援助交際，約出街食飯，又要求對方介紹佢識其他女仔，應承畀300蚊酬勞，200蚊介紹費。香港警方調查崔志雄，發現過百張針孔相機性愛光碟，係崔志雄做男主角，同唔同女仔性交嘅過程。

崔志雄原本學歷高又做會計師，嚮業界出名。佢犯官非都有其他城中名人同佢寫求情信。

## 睇埋
* 屈洪疇會計師事務所，寫字樓嚮中環皇后大道中新世界大廈。
* 立信大廈，嚮九龍佐敦彌敦道，係一幢50年樓齡嘅出名商住大廈。

## 參考
發骨節

**發骨節**即係啲細路或孲𤘅子發燒，而發完燒就會長高啲嘅一種講法，唔係真係有病，一般係老人家先咁講。不過啲西醫話發燒可大可少，有其他原因，唔好唔理，話發骨節嘅講法係歪理。

## 考
Hebe Camargo

**赫比**（**Hebe Maria Camargo**，），係個巴西電視節目主持人、歌手同演員。

## 影視作品
*2009 – *Xuxa e o Mistério de Feiurinha*
*2005 – *Coisa de Mulher*
*2000 – *[[Dinosaur (film)|Dinosaur]]* (Portuguese dubbing of *Baylene*)
*1960 – *Zé do Periquito*
*1951 – *Liana, a Pecadora*
*1949 – *Quase no Céu*

### 電視節目作品

*2010 – *[[Fantástico]]*
*2010 – *SBT Brasil*
*2009 – *Elas Cantam Roberto*
*2009 – *Vende-se Um Véu de Noiva*
*2007 – *Amigas e Rivais*
*2003 – *Romeu e Julieta Versão 3*
*2000 – *TV Ano 50*
*1995 – *[[A Escolinha do Golias]]*
*1990 – *Romeu e Julieta Versão 2*
*1980 – *Cavalo Amarelo*
*1978 – *O Profeta*
*1970 – *As Pupilas do Senhor Reitor*
*1968 – *Romeu e Julieta Versão 1*
*1950 – *Primeira Apresentação Musical da TV Brasileira*

## 唱碟作品
* *[[Sou Eu]]* (1960)
* *[[Hebe comanda o espetáculo]]* (1961)
* *[[E Vocês]]* (1963)
* *[[Hebe (1964 album)|Hebe]]* (1964)
* *[[Hebe 65]]* (1965)
* *[[Hebe (1967 album)|Hebe]]* (1967)
* *Pra Você* (1998)
* *[[Hebe Camargo & Convidados]]* (2001)
* *Hebe Mulher e Amigos* (2010)
* *Mulher* (2010)

## 連出去
*
* Site of ''Hebe'' program喺RedeTV!
光昌街

**光昌街**（**Kwong Cheung Street**）係香港一條街，嚮長沙灣工業區。光昌街嚮長沙灣道同青山道之間，可以行車同埋泊車上落貨。光昌街鄰近鴻昌工廠大廈、半島大廈、香港紗廠、深水埗運動場同麗新商業中心咁。

## 事件
2010年3月8號，光昌街麗昌工廠大廈發生四級火。一位47歲消防隊目殉職。

## 參考
鎶

**鎶**（，Copernicium）係一種人工合成嘅放射性化學元素，化學符號**Cn**原子序數112，屬於過渡金屬。而呢個元素嘅中文名由國立編譯館化學名詞審議委員會同中國化學會名詞委員會開會討論後決定改名做**鎶**。

鎶由德國達姆施塔特重離子研究中心Sigurd Hofmann領導嘅研究團隊首先響1996年合成出來。佢哋用鋅原子束轟擊鉛靶獲得半衰期得0.24毫秒嘅277Cn。

鎶通過α衰變成為273Ds，半衰期最長嘅鎶同位素係285Cn，有11分鐘。

2002年重離子研究中心重複相同實驗再次得到一個鎶原子。2004年，日本一間研究機構合成出兩個鎶原子。

根據最新嘅研究，鎶有可能喺室溫係液體狀態。

## 名
IUPAC元素系統命名法入便，第112號元素定嘅臨時名係Uub（Ununbium）。

2009年7月17號，發現團隊提議將112號元素命名做Copernicium，縮寫**Cp**，以紀念天文學家哥白尼（Copernicus）。

不過，新元素嘅提議名係唔可以同其他元素名或符號重複（同環戊二烯（茂，**C**yclo**p**entadiene）配體重複）。所以IUPAC 將提議嘅符號 Cp 改為 **Cn**（**C**oper**n**icium）。

2010年2月19號，德國重離子研究中心正式宣布，經國際純粹同應用化學聯合會確認，由該中心人工合成嘅第112號化學元素從即日起獲正式名稱「Copernicium」，相應嘅元素符號係「Cn」。
釙

**釙**（，Polonium）係元素嘅一種，佢嘅化學符號係Po，佢嘅原子序數係84，係銀白色嘅類金屬。瀝青鈾礦同錫石都有微量釙存在。

釙嘅化學性質同硒、硫類似，但帶有放射性。

釙響1898年由居里夫人同佢丈夫皮埃爾·居里發現。釙嘅拼音名係居里夫人紀念佢嘅故鄉波蘭（Polska）而改嘅。

## 同位素
已知釙有33個放射性同位素，由**釙-188**到**釙-220**。釙嘅最穩定同位素係釙-209（半衰期 103 年），釙-208（半衰期 2.9 年）同釙-210（半衰期 138.376 日）。

## 安全性
釙係所有元素中，一般公認係毒性最勁嘅。一個人暴露喺釙-210嘅α射線下嘅最大承受量係7pg（7×10-9g），而且釙會響體內係咁放出α射線破壞DNA。因為咁樣，啲人認為釙嘅α射線可能係搞到人生癌嘅原因。
靖難之變

**靖難之變**係大明初年發生嘅一場政變。建文元年（1399年），燕王朱棣不滿明惠帝朱允炆嘅削藩政策，用「清君側，靖內難」做藉口起兵發動政變，想推翻佢，最後響建文四年（1402年）成功攻陷應天府，惠帝失蹤，朱棣登位做咗明成祖。

## 背景
明太祖朱元璋為咗鞏固自己同子孫嘅統治，就封咗宗室二十幾人做藩王，駐守全國各地。呢啲藩王雖然冇封地嘅管治權，但係有自己嘅護衛軍隊，少嘅有三千人，多嘅有成一萬九千人，而駐守北方邊境嘅晉王、燕王同寧王嘅軍權仲大。

明太祖嘅太子朱標早死，太孫朱允炆係啲藩王嘅後輩，佢一早就覺得啲藩王可能會對佢構成威脅，所以就想削藩。

洪武三十一年（1398年）明太祖去世，朱允炆以皇太孫繼位，就係明惠帝。佢聽咗齊泰同黃子澄嘅建議開始削藩，之後就削咗周王、齊王、湘王、代王同岷王五位藩王。

## 經過
燕王朱棣覺得朝廷會削埋佢，喺謀士姚廣孝嘅策劃下，喺建文元年七月響北平起兵造反，話惠帝身邊嘅齊泰同黃子澄係奸臣，要鏟除佢哋，叫自己起兵做「靖難」，朱棣好快就控制咗北平附近地區，兵力增至幾萬人。

朝廷派65歲老將耿炳文率兵30萬北上討伐。耿炳文嘅先頭部隊13萬人喺初期戰事度唔夠燕軍打，朝廷搵李景隆取代耿炳文打燕軍，又增兵到50萬人，但係李景隆輸得仲慘。朱棣喺呢段時間突襲寧王所在嘅大寧（喺今日嘅內蒙古寧城），挾持咗寧王朱權，控制埋佢嘅軍隊，軍力變得更強。

建文二年四月，燕軍喺白溝河打敗咗李景隆嘅60萬大軍，之後燕軍去到濟南，畀守城嘅盛庸同鐵鉉擋住，燕軍攻唔陷濟南。朝廷撤換咗李景隆，封盛庸做平燕將軍。十二月盛庸喺東昌大破燕軍，燕軍損失咗幾萬人同大將張玉。建文三年三月，燕軍喺夾河大敗盛庸，之後燕軍又多次打贏中央軍。

由於惠帝曾經講過「毋使朕負殺叔父之名」，因此中央軍同燕軍打仗嗰陣有所顧忌。喺夾河之戰嗰陣，朱棣同十幾個騎兵喺夜晚響敵軍營地附近露宿，天光嗰陣發覺畀中央軍包圍咗，朱棣就咁騎馬穿過敵軍營地走出去，啲中央軍一箭都唔敢射，就咁畀佢走咗去。

建文三年冬天嗰陣，有不滿朝廷嘅宦官投靠朱棣，話畀佢知京城守備空虛，朱棣於是帶兵南下，繞過咗盛庸軍，直指南京。建文四年四月，中央軍徐輝祖等部隊喺齊眉山擊敗燕軍，朝廷以為燕軍已經撤退，調徐輝祖返京城，搞到前線嘅中央軍弱咗，跟住燕軍喺靈壁大破中央軍，大量中央軍投降。五月燕軍打敗咗防守淮河南岸嘅盛庸，去到長江北岸。六月有水師向燕軍投降，燕軍渡過長江，谷王朱橞同李景隆開南京城門畀燕軍入城，皇宮起火，惠帝失咗蹤，朱棣坐上皇帝位，就係明成祖。

## 參考
未食五月糭寒衣未入櫳

**未食五月稯，寒衣未入櫳**即係話未食過五月初五端午節嘅稯，冬天衫唔好收埋住，「入櫳」就係指放入樟木櫳，以前嘅人將啲衫放入樟木櫳唔怕俾蟲蛀。而「櫳」有人寫成「籠」。

端午時節為入夏之時，之前天氣時時變，忽冷忽熱，端午冇幾耐就夏至，天氣熱定。

## 變化
*未食五月糭，寒衣唔入櫳。
*未食五月粽，寒衣勿入櫳。
*未食五月粽，寒衣不入櫳。
*未食五月粽，寒衣不敢送。
*未食五月粽，被褥不敢鬆。
*未食五月粽，破裘唔敢放。
*未食五月粽，破褸唔敢放。
*未食五月粽，破裘毋敢放。

爾個俗語查實重有幾句：「食咗五月糭，唔夠百日又翻風。」、「食過五月粽，寒衣收入槓。」、
「食過五月粽，不夠百日又翻風。」

## 出面
*http://2009.58.com/jieri/duanwujie/20090408/44271.html
老規矩

**老規矩**，相對於新規例，都係規矩，想大家跟。不過，因為有時有人認為老規矩唔合時而，就想改。通常舊人想繼續跟老規矩，新人想改新規矩，就有一段磨合。

## 例子
*舊時想做生意，老規矩要派片，收尾新法例會被告行賄
*舊時丁屋女人冇份，收尾女權話人權法
*舊時香港有功能組別，反對派話要修改香港基本法
*舊時結婚要擺酒，而家冇錢可以旅行結婚唔擺酒，甚至唔使結婚，同居就得
麥田捕手

《**麥田捕手**》（*The Catcher in the Rye*）係美國作家傑羅姆·大衛·沙林傑喺1951年發表嘅小說。

呢本書喺1951年出版之後，即刻引起轟動，受到讀者——特別係青年人嘅熱烈歡迎。讚賞嘅人認為本書用青少年嘅口吻平鋪直敘，增加咗作品嘅感染力，傳神咁描寫主角嘅內心思維，又講出青少年不滿成年世界充滿虛偽欺瞞嘅心聲。批評者就認為書中主角離經叛道、逃學、吸煙、喝酒，又成日講粗口，會對後生讀者帶嚟不良影響，當時好多圖書館及學校將本書列為禁書。但係，而家呢本書係好多美國學校嘅指定讀物。有啲評論家話，本書「大大影響咗好幾代美國青年」。有學者認為霍爾頓係當代美國文學中最早出現嘅反英雄形象之一。

呢本書以主人公霍爾頓·考爾菲德（Holden Caulfield）第一人稱嘅口吻，講述自己被學校開除後，喺紐約城遊盪將近兩日夜，企圖逃出虛偽嘅成人世界，尋求純潔與真理嘅經歷同感受。
佛教黃焯菴小學

**佛教黃焯菴小學**（**Buddhist Wong Cheuk Um Primary School**）係香港佛教聯合會主辦嘅第二間政府津貼小學。學校喺港島東院道 11 號，貼住佛教黃鳳翎中學。

## 簡史
1956年蒙王學仁徵得黃鳳翎捐部份錢起學校，又得到羅文錦支持，得政府當局撥地、助款、核准為津貼小學。參加籌劃建校嘅人有覺光法師、陳靜濤、黃允畋、馮公夏、林楞真咁多位居士，搞咗三年終於起好，喺1959年9月正式上堂。

## 校舍
校舍佔地 2000 平方米，有 12 間課室、1 個禮堂、圖書館、玩具圖書館、音樂室、視覺藝術室、電腦室、輔導教學室。跟黃鳳翎中學共用嘅有蓋操場、天台操場同埋 19 個特別室 － 包括美術室、地理室、音樂室、多媒體室、電腦室、心理輔導室、銀樂隊管理室、物理、化學、生物以及綜合科學實驗室等等。

## 學校網頁
* 佛教黃焯菴小學
廣東華僑中學

係中國廣東廣州嘅省一級完全中學，喺1930年開辦，有兩個校區。

呢間中學亦係廣州唯一「僑」字號嘅完全中學，之前分別嗌過、同**廣州市第56中學**呢啲名。

## 兩個校區嘅詳細位置
*起義路校區：越秀區廣州起義路158號
*金沙洲校區：白雲區金沙洲善賢路1號

## 校服色

學校嘅校服色：
*短袖：
*:衫：；褲：，兩邊帶有中等粗度嘅線。
*長袖：
*:衫：，兩邊膊頭有，袖口有嘅幼描邊；褲：，兩邊帶有比較粗嘅線。
*風褸：

## 史
*1930年：學校正式成立，初期嗌「私立四邑華僑中學」，校址喺而家河南鳳凰崗大桃源一帶搞，但無耐因廣州成日打仗而停辦。
*1946年：台山、新會、開平、恩平等地嘅「愛國華僑」一齊出錢重新復辦四邑華僑中學。
*1950年：廣州市人民政府接管之後改咗名叫「廣東華僑中學」，由廣東省教育廳直接管理，重同埋廣雅、省實、六中同執信等5間學校一齊同時並列為省重點學校，亦係最早嘅「廣州市一級學校」之一，喺海外幾出名。
*1965年8月：受到文革破四舊浪潮影響，全廣州市嘅中學都用數目字命名，所以呢間中學改咗名叫**廣州市第五十六中學**，重搬到而家天河區嘅廣州東站汽車客運站附近。
*1973年：學校停辦。
*1984年8月：廣州市政府為咗要全面落實僑務政策嘅關係，決定復辦廣東華僑中學，重將嗰時嘅14中取消咗。
*2006年5月：學校升為廣東省一級學校。
*2009年5月：成為廣東省優秀普通高中。
*2010年10月：成立金沙洲校區。
*2016年6月：起義路校區高中部停辦。

## 註

## 拎
* 廣東華僑中學

類:廣州市白雲區
媒體播放器

**媒體播放器**即係依家啲人所講嘅MP3/MP4亦都可以話係可以播放影片同音樂嘅嘢。
拆彈雄心

《**拆彈雄心**》（***The Hurt Locker***）係一部美國電影，2009年喺美國上映，導演係嘉芙蓮碧格露，主要演員有 Jeremy Renner、Anthony Mackie、Brian Geraghty。劇情講美伊戰爭入面美軍拆彈部隊成員。

套戲喺2010年第82屆奧斯卡金像獎中攞咗六個大獎，包括最佳電影、最佳導演同最佳劇本。
穀神星

**穀神星**（符號：, Ceres）或**小行星1**係太陽系中最細嘅、亦係唯一一粒位於小行星主帶嘅矮行星，響2006年8月24號喺布拉格舉行嘅第26屆國際天文聯會入面穀神星劃咗入矮行星。

佢係小行星帶中最大嘅天體。由意大利天文學家皮亞齊發現，響1801年1月1號公佈。

穀神星嘅直徑大概950公里，係小行星帶之中已知最大最重嘅天體，大概佔小行星帶總質量嘅五分之二。近期嘅觀測表明穀神星接近球體，唔似更低重力嘅天體冇規則嘅形狀。穀神星表面可能由水冰同各種水合礦物組成，好似碳酸鹽同粘土等，整體可分為巖殼同佢下面嘅冰幔，響外殼下，甚至可能存在一個液態水嘅海洋，咁令佢成為尋找外星生命嘅潛在目標之一。穀神星可能擁有包含水氣嘅稀薄大氣層。

## 睇埋
* 2006年行星重新解釋
鎝

**鎝**（，中國大陸叫**锝**，**Technetium**）係第一個人造化學元素，化學符號係**Tc**，原子序數係43，原子重量係98.9072(4)，係一種銀灰色、有放射性嘅過渡金屬。

鎝係地球上已知最輕嘅唔穩定同位素嘅化學元素。

鎝可以用來防止鋼鐵生鏽。

溫度開氏11度以下嘅鎝係好好嘅超導體。

## 發現
1925年，一啲德國化學家宣佈發現咗第43號元素，將佢改名做**Masurium**，中文譯**鎷**，但未被證實（「鎷」亦係化學元素釤嘅舊名，怕混亂而用新名）。真正嘅鎝喺1937年先由意大利巴勒莫大學嘅卡羅·佩里爾同埃米利奧·吉諾·塞格雷發現。1962年，B.T. Kenna同P.K. Kurod喺非洲嘅一個八水化三鈾礦中，從238U嘅裂變物之中，搵到微量嘅99Tc。

## 同位素

已發現嘅鎝嘅同位素共有21種，包括90Tc到110Tc。其中97Tc可以從由氘轟擊鉬所得，99Tc可以由鈾嘅裂變作用所得。99mTc響核醫學領域應用廣泛。
斧山道

**斧山道**（**Hammer Hill Road**）係香港黃大仙區鑽石山一條大車道，山上山下頭尾連接蒲崗村道同彩虹道、龍翔道咁。斧山道落山車流好快，路邊裝咗防撞欄，行人過馬路要去山下彩虹邨北面交通交匯處嘅行人天橋系統。

斧山道個名嚟自地名斧山，中文名由英文名翻譯得嚟。斧山道嚮山上面一帶起咗唔少屋苑包括富山邨、新麗花園咁。

## 附近建築
* 斧山道游泳池 
* 斧山道運動場
* 斧山公園
* 南蓮園池
* 培敦中學
MP4

**MP4**不但有MP3嘅功能，仲加多一樣嘢-播放影片。所以依家啲mp4大多數都係好大screen的
鬩衞一

**鬩衞一**（Dysnomia，**迪絲諾美亞**）係太陽系矮行星鬩神星嘅一粒衞星。2005年美國天文學家米高 E 布朗發現，個衞星暫時叫**S/2005 (2003 UB313) 1**。2006年9月，國際天文學聯合會正式以希臘神話中不和女神厄里斯嘅其中一個女個名命名為迪絲諾美亞（違法女神）。

## 發現
2005年間，夏威夷凱克望遠鏡調適光學小組，用新置嘅雷射導星調適光學系統，觀測四粒最光嘅古柏帶天體進行，分別係冥王星、2005 FY9、2003 EL61同2003 UB313（鬩神星）。喺9月10號嘅觀測結果中，佢哋發現有一粒衞星圍住2003 UB313運行，就編佢做「S/2005 (2003 UB313) 1」。因為當時2003 UB313嘅暱名叫「齊娜」（Xena，一套美國電視劇《戰士公主西娜》嘅女主角），所以呢粒衞星暱名叫「加百利」（Gabrielle，劇中女主角西娜嘅助手）。

## 名
後尾2003 UB313改名叫**鬩神星**，加百利就改名叫**鬩衞一**，發現者米高·布朗就以**迪絲諾美亞**來命名呢粒衞星。
福塘道

**福塘道**（**Fuk Tong Road**）係條喺香港九龍觀塘區嘅街，響港鐵觀塘站東面，起點同翠屏道會合，響觀塘道同鯉魚門道交界處東北面約200呎，向西北移220呎，終點盡頭到觀塘鐵路站巴士總站。行人路有小巴站，而馬路中間就有斑馬線。

## 樓
用福塘道做門牌號碼嘅樓只得協青社（4號），其他建築物重有觀塘鐵路站巴士總站、基督教家庭服務中心（翠屏道3號）、香港學生輔導會荷蘭宿舍（觀塘道485號）同觀塘技能訓練中心（觀塘道487號）。

## 公共交通
響福塘道西面嘅觀塘鐵路站巴士總站，由2009年8月9號開張，當初配合交通總站建造工程，將原址嘅停車場拆咗同延長福塘道，方便大型車輛響路上行。而家駛經福塘道嘅公共交通工具有：

;公共巴士
*89 觀塘鐵路站 ←→ 瀝源
*89B 觀塘鐵路站 ←→ 沙田圍
*89X 觀塘鐵路站 ←→ 沙田鐵路站

;九龍區專線小巴
*47 港鐵觀塘站 ←→ 順利邨
*59 港鐵觀塘站 ←→ 翠屏（南）邨（特別班次）

;公共小巴
*港鐵觀塘站 ←→ 觀塘（馬蹄徑）
*港鐵觀塘站 ←→ 香港專業教育學院（觀塘分校）

## 參考
*九巴網站
*香港街道大廈詳圖2008（通用圖書有限公司出版）
Se canta

**Se Canta**（大意係「如果佢唱歌」）係一首由情歌演變過來嘅讚歌。依家呢首歌已經成為歐洲烏切坦地區（Occitania，發音類似 [utsi'tanja]）實際上嘅區歌。每年烏切坦人進行保衛母語大遊行嘅時候，一定會演奏呢首歌。

### 歌詞
烏切坦諸語言冇統一嘅書寫規則，下面列出兩種最常見嘅版本：左邊嘅係中世紀式書寫版本，中間係參考法文書寫而修改嘅版本；右邊係粵語翻譯：


Dejós ma fenèstra
I a un aucelon
Tota la nuèch canta,
Canta sa cançon.

Debat ma fenestro
At oun auselou
Touto la ney canto,
Canto sa cansou.

我個窗口旁邊
有隻小小鳥
成晚喺度唱歌
唱佢自己首歌

**副歌**
Se canta, que cante,
Canta pas per ieu,
Canta per ma mia
Qu'es al luènh de ieu.

Se canto que canto,
Canto pas per you,
Canto per ma mio
Qu'ès alen de you.

如佢唱，由得佢唱，
佢唔唱畀我听。
佢唱畀我千里
之外嘅愛人聽。


Aquelas montanhas
Que tan nautas son,
M'empachan de veire
Mas amors ont son.

Aqeros mountagnos
Que tan hautes soun,
M'empéchoun de beyre
Mas amours oun soun.

前邊嗰幾座山
佢地都好高。
擋住我，睇唔到
愛人去咗邊。

**副歌**
Se canta, que cante,
Canta pas per ieu,
Canta per ma mia
Qu'es al luènh de ieu.

Se canto que canto,
Canto pas per you,
Canto per ma mio
Qu'ès alen de you.

如佢唱，由得佢唱，
佢唔唱俾我聽。
佢唱畀我千里
之外嘅愛人聽。


Aquelas montanhas
Tant s'abaissaràn,
Que mas amoretas
Se raprocharàn.

Aqeros mountagnos
Tan s'abacheran,
Et mas amourettos
Se rapproucharan.

幾座山雖然好高
但係會彎低。
我最愛嗰個人
就會近些少。

**副歌**
Se canta, que cante,
Canta pas per ieu,
Canta per ma mia
Qu'es al luènh de ieu.

Se canto que canto,
Canto pas per you,
Canto per ma mio
Qu'ès alen de you.

如佢唱，由得佢唱，
佢唔唱俾我聽。
佢唱畀我千里
之外嘅愛人聽。


Baissatz-vos, montanhas
Planas, auçatz-vos
Per que pòsca veire
Mas amors ont son.

Bassasbous, mountagnos
Planos, aoussasbous
Per que posqui beyre
Mas amour oun soun.

幾座山都要沉低！
平原都要升起！
咁樣我就見到
愛人去咗邊。

**副歌**
Se canta, que cante,
Canta pas per ieu,
Canta per ma mia
Qu'es al luènh de ieu.

Se canto que canto,
Canto pas per you,
Canto per ma mio
Qu'ès alen de you.

如佢唱，由得佢唱，
佢唔唱俾我聽。
佢唱畀我千里
之外嘅愛人聽。


## 拎
* 有譯文歌詞嘅片 
* 譜，MIDI 檔，歌詞 （烏切坦諸文）
Metrolink (南加州)

**Metrolink**係一個喺南加州運行嘅通勤火車網絡。1991年由南加州地區鐵路管理局（SCRRA）成立，1992年開始服務。1990年至到1993年，喺托皮卡和聖大菲鐵路公司（而家嘅 BNSF鐵路），南太平洋鐵路公司（而家嘅太平洋聯合鐵路公司）同聯盟太平洋鐵路公司攞到跟踪同其他財產嘅收費權、地役權、經營或通過權。SCRRA成員機構喺2005年7月之前，Metrolink係同美鐵嘅合約下運作。之後Metrolink改由威立雅交通營運。

Metrolink路線包括文圖拉縣、洛杉磯縣、聖貝納迪諾縣、河濱縣、橙縣同聖地牙哥縣。其中文圖拉縣線會經過卜合機場，係嗰個機場重要嘅對外交通。佢喺洛杉磯聯合火車站連接住洛杉磯縣城市交通管理局嘅地鐵站，美鐵嘅太平洋Surfliner號、海岸星光號、西南行政官號同埋日落界限號。而喺洋濱市，乘客可以轉搭NCTD營運嘅Coaster號同埋Sprinter號。Metrolink喺整個南加州有824公里嘅路段同55個車站。

## 路線

*91線（61.6英里（99.1公里）前ATSF路線，洛杉磯聯合火車站  河濱市中心
*羚羊谷線（76.6英里（123.3公里）前南太平洋鐵路路線，洛杉磯聯合火車站  蘭開斯特
*內陸帝國橙縣線（100.1英里（161.1公里）前ATSF路線，來往聖貝納迪諾同洋濱市
*奧蘭治縣線（87.2英里（140.3公里）前ATSF路線，洛杉磯聯合火車站  洋濱市
*河濱線（59.1英里（九十五點一公里）前太平洋聯合鐵路路線，洛杉磯聯合火車站  河濱市中心
*聖貝納迪諾線（56.5英里（90.9公里）洛杉磯聯合火車站  聖貝納迪諾市中心
*文圖拉縣線（70.9英里（114.1公里）前南太平洋鐵路路線，洛杉磯聯合火車站  文圖拉

## 出面網頁
*Metrolink 官方網站
*官方Metrolink Twitter（Twitter）
*Metrolink 路線圖
*威立雅交通
通勤火車

**區域鐵路**，又叫做**區間通勤鐵路**、**通勤鐵路**、**通勤鐵路線**或者**通勤鐵道線**，係一種連接市中心商業區同城市郊區嘅鐵路運輸系統，以返學返工為主，乘客好多同埋集中。喺好多城市入面，每日都有好多乘客搭區域鐵路通勤返工放工或者係返學放學。

近年好多地方嘅城市都着重發展區域鐵路，一方面希望減輕市區入面嘅路面交通壓力，減少污染，同埋對汽車同石油嘅依賴；另一方面亦希望區域鐵路能夠帶動途經地區發展成為都會嘅住宅區。

## 列車

區域鐵路嘅列車好多時都會諗辦法增加載客量，但係因為行走距離有時會比地鐵長，所以一般都唔會令乘客感覺太迫。大部份嘅區域鐵路列車都唔會有餐車呢啲屬於長途列車嘅裝備。區域鐵路一般嘅行走距離係15至180公里，行時速55至175公里。車廂可能係單層或者雙層，常見嘅單層車廂嘅載客量大約80至110人，雙層嘅就大約145至170人。

## 屬於通勤火車嘅鐵路線
### 中國

*北京城鐵S2線
*昆明昆石鐵路
**昆石線喺昔日嘅滇緬鐵路，喺抗戰初期起，由國民政府喺1938年動工，1942年因為滇西失守而停工，只喺完成咗昆明北到一平浪一段，未能達到最終目的地緬甸，1970年至到1980年線路開始拆除工程，拆到石咀停工，係1000mm嘅窄軌鐵路。昆石線中嘅昆明北站（原名昆明總站），係滇越鐵路同滇緬鐵路嘅總站，
*汕頭市：汕頭區域快軌R1——R10線規劃緊。

### 香港
* 港鐵
**
**
**
**

### 台灣

* 臺灣鐵路管理局
**西部幹線區間車
**各捷運化區間（縱貫線、屏東線、宜蘭線、林口線等路線）
**原內灣線（目前因新竹站至竹東站區間施工停駛而唔具有通勤列車身分）
* 桃園機場捷運（屬於捷運系統，但性質類似通勤鐵路）

### 日本
#### [[JR|JR線]]

##### [[近畿地方|近畿圈]]（京阪神）
*東海道本線、山陽本線（JR京都線、JR神戶線）
*JR東西線、片町線（學研都市線） 
*福知山線（JR寶塚線） 
*大阪環狀線
*阪和線

##### [[關東地方|首都圈]]區域
*山手線
*東海道、東北本線（京濱東北線、根岸線）
*橫濱線
*南武線
*武藏野線
*赤羽線（埼京線）
*中央本線（中央線（快速）、中央、總武線（各站停車）、直通東京地下鐵東西線）
*總武線（快速）、橫須賀線
*京葉線
*鶴見線
*常磐線（快速線、緩行線、直通東京地下鐵千代田線）、水戶線（部份班次為近郊型電車）
*成田線（常磐快速線直通）
*相模線
*湘南新宿線
**湘南新宿線，常磐線部分區間同埋橫須賀線雖然係用近郊型電車，但路線有中距離通勤功用。

#### 非JR業者
*16間大手私鐵入面，大部份公司嘅全線區間。（除咗近鐵嘅 762mm 軌距區間）
**當中近鐵、京濱急行、京成電鐵、京阪電鐵、南海電鐵、小田急電鐵、東武鐵道、西日本鐵路 有優等列車喺通勤線運行。

其他私鐵同第三部門鐵道：
*東京臨海高速鐵路臨海線
*筑波快線
*東葉、泉北、埼玉高速鐵路
*山陽電鐵
*新京成電鐵
*北總鐵路

### 韓國
*首爾首都圈電鐵全區間，包括KORAIL直通區間。

### 加拿大

*溫哥華：西海岸快車（West Coast Express）
*多倫多：安大略公共鐵路（GO Transit）
*滿地可：市郊鐵路（AMT）

### 美國
*三藩市灣區：加州鐵路（Caltrain）
*大洛杉磯地區：都會連線
*聖地牙哥地區：Coaster
*西雅圖地區：海灣通勤鐵路（Sounder Commuter Rail）
*達拉斯/沃斯堡地區：三一河快速鐵路（Trinity Railway Express）
*芝加哥地區：Metra鐵路（Metra）

### 法國

*巴黎RER
**     
*法蘭西島Transilien
**        

## 睇埋
* 城際火車
* 地下鐵
* 捷運
* 輕軌鐵路
軌距

**軌距**係鐵路軌道兩條鋼軌之間嘅距離（以鋼軌嘅內距為準）。國際鐵路協會制定嘅標準軌距係1,435mm（等於英制嘅4呎8吋半），呢個軌距又叫做國際軌距。比標準軌闊嘅叫做寬軌，比標準軌窄嘅叫做窄軌。雙軌距鐵路或者多軌距鐵路舖咗三四條鋼軌，畀唔同軌距嘅列車行。

## 標準軌

國際鐵路協會喺1937年制定咗1,435mm嘅標準軌距（等於英制嘅4呎8吋半），呢個軌距又叫做國際軌距。闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

## 各國軌距

### 亞洲
#### 臺灣
臺灣喺清佔時期起台灣鐵路嗰時，由英籍工程師建議之下揀咗1,067毫米，咁同日本軌距一樣，令到之後乙未戰爭嗰時日軍一齊將火車頭運到臺灣做軍事用途行駛。台灣日治時期之後軌距都無變過，並陸續起好西部鐵路網。而其他產業鐵路（好似糖業鐵路同出名嘅阿里山森林鐵路）同埋東部臺東線都係用762毫米規格嘅輕便鐵道。

1958年，中華民國政府喺《鐵路法》入面規定以標準軌1,435毫米做國家標準。但係臺灣早期嘅鐵路網因繼承日治時期嘅規劃，絕大部份都係1,067mm或者係762mm軌距，所以亦都加註「有特別情事，經交通部核准者，不在此限」。1970年代臺東線嗰時配合起北迴線，改軌成為同西部一樣嘅1,067毫米。都無用1,435mm嘅軌距；一直到台北捷運、台灣高速鐵路、高雄捷運同埋台灣桃園國際機場捷運，臺灣先至出現標準軌距鐵道。

#### 中國大陸

中國早期嘅鐵路由英國同比利時工程師承建，因為佢哋嘅軌距沿用英國標準，係標準軌。

中東鐵路曾經用過1,520毫米嘅寬軌。山西嘅同蒲鐵路同正太鐵路曾經用過1,000毫米（已經改造），雲南嘅昆河鐵路都重係1,000毫米（米軌）。

中國而家用嘅係標準軌，1,435mm。

#### [[香港]]
港鐵系統中，東鐵綫、西鐵綫、高鐵同馬鞍山綫都係用1,435mm嘅標準軌，而觀塘綫、荃灣綫、港島綫、東涌綫、機場快綫同將軍澳綫就用窄啲嘅1,432毫米。

香港電車就用1,067mm窄軌。而山頂纜車就用1,520mm寬軌。

#### 日本
日本嘅鐵路軌距主要係1,067毫米（3呎6吋）。但亦有部份鐵道用762毫米、1,372毫米（京王電鐵、東急世田穀線、函館市電、都電同都營新宿線）同埋1435毫米(阪急電鐵同各市市營地下鐵)。早期喺樺太軍用輕便鐵道用600毫米軌距。喺起高速鐵路（新幹線）嗰時就用咗1,435毫米標準軌，以提高行車穩定性，但咁樣令到高速鐵路列車唔可以喺原有嘅路軌上面行，所以而家開發緊軌距可變嘅鐵路車輛。

#### 印尼
印尼軌距主要係1,067毫米。

#### [[東盟]]國家
東南亞國家，包括越南、柬埔寨、老撾、泰國、緬甸同馬來西亞以米軌（1,000毫米）鐵路為主。越南河內去到中國邊境嘅同登之間鋪設咗標準同米軌雙軌距鐵路。計劃緊連接新加坡同中國嘅亞太鐵路會係標準軌，或者係標準同米軌雙軌距。

#### 南亞國家
南亞國家印度、巴基斯坦、孟加拉及斯裏蘭卡嘅鐵路軌距不一，但多數都係1,676毫米。印度而家計劃將所有嘅窄軌改做1676毫米。

### [[美洲]]

#### 美國同加拿大
美國同加拿大最初亦都用唔同嘅軌距，後來加拿大跟咗英國用標準軌。美國北部嘅鐵路因為最初多數都係由英國入口，多數都係標準軌。美國南部鐵路曾經以寬軌為主。南北內戰之後，南部嘅鐵路都慢慢變做標準軌距。

#### 阿根廷及智利
阿根廷同智利嘅鐵路軌距係1676mm。

### 歐洲
歐洲大部分國家都係用標準軌（1435mm）。

#### 愛爾蘭
愛爾蘭嘅軌距係1600毫米。

#### [[英國]]
北愛爾蘭嘅軌距係1600毫米。

倫敦地鐵軌距係1432毫米。

#### 西班牙同葡萄牙
西班牙同葡萄牙嘅軌距係5呎5吋半。西班牙嘅正式標準係1,674毫米，葡萄牙就係1,665毫米，因為咁西班牙開發咗變距列車。西班牙喺度做緊改軌工程，將路軌改做標準軌距。

#### 芬蘭
芬蘭喺19世紀係俄國轄下嘅大公國，用5英尺（1,524毫米）軌距。

#### 前[[蘇聯]]國家
19世紀嘅俄羅斯用1,524毫米（5呎）寬軌，一般認為係出於軍事考慮，避免入侵嘅軍隊可以用佢嘅鐵路運輸系統。俄羅斯同屬於前蘇聯嘅國家，同埋蒙古、芬蘭都係用俄國嘅1,520毫米軌距。比1,524毫米窄4毫米，有時兩者嘅車可以互換，而南薩哈林州（庫頁島）就採用當時日本佔領南庫頁島時期嘅1,067毫米（3呎6吋）軌距。

### [[大洋洲]]

#### 新西蘭
紐西蘭嘅鐵路為咗跨越中部山區地形，用咗1,067mm嘅軌距。為咗克服呢個地形，需要好複雜嘅工程，好似著名嘅Raurimu螺旋。喺唔到4,000公里嘅軌道就有1787座橋同150個隧道。呢條軌道大概有500公里係電氣化嘅。

#### 澳大利亞
澳洲本來係用標準軌，後來因為某啲原因而喺維多利亞省及南澳州出現咗5呎3吋（1,600毫米）嘅軌距。部分地方亦有3呎6吋（1,067毫米）嘅路軌。昆士蘭鐵路喺起嘅初期，用咗1,067毫米（3'6"）嘅窄軌，喺全世界最大規模嘅窄軌系統。

### [[非洲]]
南非同埋安哥拉、博茨瓦纳、剛果、加納等國多數用1,067毫米軌距。

## 睇埋
* 膠輪路軌系統
牛池灣村

**牛池灣村**係香港一條村，亦係街市，嚮東九龍牛池灣，港鐵彩虹站C1同C2出口，貼住牛池灣街市、牛池灣體育館、牛池灣文娛中心、牛池灣市政大樓、牛池灣消防局、聖若瑟安老院、彩虹花園、龍翔道、清水灣道、彩虹邨。

牛池灣村以前叫**牛池灣鄉**，係香港九龍十三鄉其中一個，而家重有好多間舊屋保存住。

牛池灣村入面建築物分為鐵皮屋、石屋同唐樓幾種，高度同樓齡成反比。牛池灣村樓下地鋪多數做零售業，例如茶餐廳、燒味店、菜販、士多、豬肉檔、海鮮檔咁。牛池灣村鄉公所附近重有冷氣開放嘅大牌檔。

## 公共設施

* 康文署管理嘅公廁同公園
海岸星光號

**海岸星光**（英文：Coast Starlight）係美國西岸一條城際客運鐵路線，由美鐵營運。路線全長2216公里，喺華盛頓州嘅西雅圖開到加州嘅洛杉磯，全程大概要行35個鐘。每日對開一班，南行嘅11次同北行嘅14次。

主要車站有俄勒岡州嘅波特蘭、尤金，加州嘅沙加緬度、奧克蘭、聖荷西同埋聖塔芭芭拉。

## 列車

列車用美鐵嘅雙層Superliner客車，加上觀光卡，可以畀乘客欣賞沿途景色。而主要嘅火車頭就係GE P42-DC機車。喺以前用過EMD F40PH、SDP40F同FP7等機車。

## 出面網頁
*美鐵 - ''海岸星光號''
*海岸星光社區網路
*TrainWeb's Coast Starlight
城際火車

**城際火車**（英文：Inter-City Rail）係連結城市同城市嘅鐵路運輸系統。可以畀旅客商務旅行、觀光等多方面嘅服務。一般嚟講，城際火車／鐵路可以話係一個國家嘅交通動脈。由鐵路技術開始發展嗰時，鐵路最早嘅用途之一就係城市之間嘅運輸。

城際火車同通勤火車同其他軌道運輸最大嘅分別喺：

* 運輸距離長啲啲（距離通常會超過200公里）
* 停站少啲
* 營運速度快啲
* 火車入面豪華啲，行過夜嘅火車甚至會有臥舖車。

## 各地概況
### [[中華人民共和國]]
1997年，中國鐵道部實施「提速」。六次提速之後，大量嘅特快火車、直達火車開始運行。尤其係2007年第六次提速後，鐵道部開行「和諧號」動車組，時速可以去到200公里以上。另外，其他嘅城際火車重有：
*直達特快列車：車次代號係Z，車輛用25T型客車。大部分都係兩個站之間唔停站嘅火車，少數嘅直達特快列車中途會停靠某啲車站。大部分用東風11G柴油機車同韶山9G電力機車牽引，最高時速160公里。
*特快列車：車次代號係T，剩係停少數大站，用25K型客車，用呢個車型嘅特快列車最高時速140公里。
*快速列車：車次代號係K，停站比特快列車多啲。用25G型客車，最高時速120公里。
*普快列車：車次用四位數字組成，營運距離長短不一，可以分做空調普快同非空調普快兩種。空調普快車費比非空調車貴。喺大陸，因為非空調普快列車成日用綠色嘅22型客車或者係25B型客車，所以又比人叫做「綠皮」。最高速度都可以去到120公里，但係始終多啲停站，所以比起上面幾種車種要行耐啲。

另可參閱：
*中國高速鐵路
*中華人民共和國鐵路客運
*中華人民共和國鐵路運輸

### [[台灣]]
台灣嘅城際火車可以分做兩個部分。

*傳統鐵路（台鐵）
**自強號：用E1000型推拉式電車、電聯車、柴聯車運行，係台鐵最高等級嘅城際火車。最高時速去到110～130公里。
**復興號：用電力機車或者係柴油機車牽引客車運行。最高時速110公里。
**莒光號：用電力機車或者係柴油機車牽引客車運行。最高時速100公里。（客甲B速／E客甲B速）
**太魯閣號：用TEMU1000式擺式列車運行，主要喺東部幹線嘅電化區間度行，收自強號票價嘅錢。呢種車過彎速度比現時所有台鐵火車都快。最高時速130公里。

*高速鐵路
**而家用緊日本新幹線700系做基礎嘅台灣高鐵700T型電聯車運行。喺台北去高雄最快只係要1個鐘7個字，最高營運時速係315公里。

另可參閱：
*台灣鐵路運輸
*對號列車

### [[日本]]
*新幹線：日本最重要嘅城際運輸系統就係新幹線系統。新幹線係全世界第一個高速鐵路城際運輸系統。而家已經有東海道新幹線、山陽新幹線、東北新幹線、上越新幹線、長野新幹線同埋九州新幹線。迷你新幹線方面就有山形新幹線同秋田新幹線等嘅路線。而且新幹線有自由席，唔對號嘅車票，可以搭是但一班，自己搵位坐，就好似捷運咁。
*在來線：日本在來線（1067軌距嘅窄軌路線）有好多嘅特急列車喺度行。連結日本幾個主要嘅大城市。其中特別嘅有北越急行嘅白鷹列車，用681系同埋683系電車運行，可以去到時速160公里，係世界上1067mm窄軌運行速度最快嘅。
西雅圖

**西雅圖**（英文：Seattle），舊譯**舍路埠**、**舍路**、**些路**，係美國一城，亦係一埠。佢亦係美國西北太平洋區之中，最大嘅城。個城喺華盛頓州普吉特海灣同華盛頓湖之間嘅金縣，離加拿大邊境約莫174千米。西雅圖亦係金縣嘅縣治。

西雅圖喺1850年代建立。直到2005年，全西雅圖一共有57萬3911人，成個都市區，人口有380萬。西雅圖嘅官方別名係「翡翠之城」（the Emerald City），重有其他別名叫「雨城」（the Rainy City）、「常綠之城」（Evergreen City）、「阿拉斯加門戶」（the Gateway to Alaska）、「女王之城」（Queen City）同埋「噴射機之城」（Jet City）。西雅圖係垃圾音樂（grunge music）誕生地。西雅圖人飲好多咖啡，而出晒名嘅星巴克咖啡，亦係喺呢度誕生。

## 交通
西雅圖人主要靠私家車代步。市中心同周圍市區，重有舊時鐵路同公路發展痕跡。西雅圖嘅巴士同渡輪網絡，又大又方便。1996年底，選民投票通過，成立大西雅圖區海灣運輸局（Sound Transit），起咗大西雅圖區輕鐵網路。2009年，第一條輕鐵線，西雅圖海灣輕鐵中央線（Central Link）開業，由西雅圖市中心，去到西雅圖－打金麻國際機場（Sea-Tac International Airport）。呢條線喺2016年，會起到西雅圖華盛頓大學西雅圖校本部（U-Link）。2008年，選民更投票通過，畀 Sound Transit，喺2023年，延長呢條輕鐵線，向南伸到 Federal Way，向東到 Redmond，向北到 Lynnwood。海灣運輸局，而家重有幾條快速巴士線，同埋駁住艾佛瑞特（Everett）- 西雅圖 - 打金麻嘅通勤火車，海灣通勤鐵路。

西雅圖市本身，亦有個喺地面行嘅輕鐵網，而南聯合湖街車（South Lake Union Streetcar）係第一條完成嘅路線。

2009年6月起，成個大西雅圖區，交通單位將會一律用預付聯營卡（ORCA: One Regional Card for All）。用 ORCA 卡就可以畀人任用大西雅圖區，任何公共交通工具，包括渡輪。

### 機場
西雅圖嘅商業機場係位於打金麻嘅西雅圖-打金麻國際機場，提供到達北美、歐洲同遠東嘅航班。機場係阿拉斯加航空公司嘅樞紐港、地平線航空公司（阿拉斯加航空公司嘅子公司）嘅補給站同埋美國西北航空公司嘅重點機場。

此外，西雅圖重有一個民用機場，即波音機場。事實上，波音機場係由金郡管轄。

## 參考

## 睇埋
* 西雅圖-打金麻國際機場
* 西雅圖海灣輕鐵中央線
* 西雅圖華盛頓大學
* 西雅圖水手
* 西雅圖中央圖書館
* 西雅圖亞洲藝術博物館
* 義工公園
* 派克市場
* 太平洋科學中心

## 出面網頁
* 西雅圖資訊中心
* 西雅圖市政府網頁
* Seattle's Convention and Visitors Bureau
* Seattle Info Center
癲狗日報

《**癲狗日報**》初頭係份香港中文報紙，由黃毓民於1996年創辦，1998年停刊；2018年化身互聯網傳媒，重新運作，2022年又再收檔；立場反中共。
強制拍賣

**強制拍賣**，又叫**強拍**，**強制售賣**，指一楝樓大業主攞楝樓去拍賣，而唔理第啲業主（小業主）反對。

## 香港
喺香港，強制拍賣嘅法例，原意係處理同埋一啲業主失蹤或者住户為咗投機而唔肯搬走嘅個案。

### 2010年《土地（為重新發展而強制售賣）（指明較低百分比）公告》爭議
喺2010年1月12號香港行政會議，建議行政長官根據《土地（為重新發展而強制售賣）條例》第3條畀嘅權力，降低要向法庭申請成個地段拎去拍賣嘅要求到八成（原本係九成），之後就出咗《土地（為重新發展而強制售賣）（指明較低百分比）公告》嘅法律公告，呢個公告喺2010年3月17號得到香港立法會通過，2010年4月1號生效。

涂謹申喺2010年1月29號嘅立法會內務委員會會議上話，政府呢個公告唔係好妥，喺2003年傾嗰陣，立法會同政府嘅睇法唔一樣，內務委員會主席劉健儀，就建議成立個委員跟進呢件事。

#### 參與建議人
*發展局局長，林鄭月娥（提出強拍嘅政府官員）
*香港民主黨，何俊仁（反對強拍）
*匯賢智庫，葉劉淑儀（反對強拍）
*民建聯（支持強拍）
*經濟動力（支持強拍）

#### 受影響嘅3類樓宇
#50年以上樓齡嘅香港樓宇
#收購只留低一間嘅香港釘子戶，而佢嘅業權分數佔10%以上
#30年以上樓齡嘅香港工業大廈

#### 免疫樓宇
*認可古蹟樓，例如永利街

## 參考

## 睇埋
*原區安置
*舊樓換新樓
*不遷不拆
*官商勾結
*公義
*持分者

*上樓
阪和線

**阪和線**（平假名：はんわせん）係日本大阪府大阪市天王寺區嘅天王寺站去到和歌山縣和歌山市嘅和歌山站嘅鐵路線。呢條線係屬於JR西日本嘅路線。另外，重有一條支線喺大阪府堺市嘅鳳去到大阪府高石市東羽衣站，坊間又叫佢做羽衣線。

## 慨況

阪和線係大阪市區南部終點站天王寺向南嘅延伸，經大阪府南面嘅各個城市去和歌山嘅線。喺路線圖用橙色表示，揀呢隻色嘅理由係認為呢條線係前往陽光溢出大地嘅印象。阪和線除咗同南海電鐵有競爭之外，重同大阪市交通局嘅御堂筋線，谷町線同埋阪堺電車呢啲路線競爭。喺1994年關西國際機場開咗之後，阪和線亦成為連接新機場嘅主要路線，空港特急經過京都線同大阪環狀線之後會入去阪和線。而阪和線自己嘅紀州路快速會同關空快速併結，紀州路快速會南下去到告歌山，關空快速喺日根野之後會經支線入去機埸。

喺鳳站去東羽衣站嘅支線一般會叫做羽衣線（羽衣支線，東羽衣線）。重有一條喺杉本町站分支去到八尾站嘅線，2004年停駛，2009年正式廢止。呢條叫做「阪和貨物線」或者係「阪和聯絡線」，不過，呢條唔係阪和線嘅一部份，而係關西幹線支線。

## 列車
同JR會社其他線一樣，會分做特急、快速、區間快速同普通等等唔同嘅級數。

### 特急
特急車有同紀勢本線直通嘅特急黑潮號、「スーパーくろしお」號同埋海箭號。會用381系嚟行。另外有去機場嘅遙號（關空特急）。特急車喺天王寺去到日根野期間都好少會停車，而遙號喺天王寺開車之後，係唔會停，一直開到機場。而遙號有佢嘅專用車281系。

### 快速
快速只係會停大站，會停天王寺、堺市、三國丘、鳳、和泉府中、東岸和田、熊取、日根野、和泉砂川、紀伊、六十谷同埋和歌山。紀州路快速同關空快速會係大阪環狀線嘅天王寺開出嚟，逆時針行一圈後喺天王寺入去阪和線。主要會用221系同223系嚟行。

### 區間快速
區間快速喺鳳去到和歌山一段係會站站停嘅，而B快速就喺熊取去到和歌山站站停。而其餘嗰段會同快速一樣。主要會用221系同223系嚟行。

### 普通
普通就係會喺每一個站都會停車。主要會用103系同205系嚟行。

## 車站

* [阪]：喺大阪市特區嘅車站
* 停車站
** 普通：站站停（個表唔寫出嚟）
** 各種嘅快速：有●嘅站會停車，｜就會通過
*** 紀州路快速：有◆嘅站有某啲班次會停車



## 用車
* 103系 - 區間快速・普通
* 205系1000番台 - 區間快速・普通
* 223系0、2500番台 - 關空快速、紀州路快速、快速・B快速・區間快速
* 225系5000番台 - 關空快速、紀州路快速、快速・B快速・區間快速
* 381系 - 黑潮號
* 281系 - 關空特急（遙號）
* 283系 - 黑潮號
* 287系 - 黑潮號
Thurgood Marshall

**Thurgood Marshall**（）係美國法學家及首位美國最高法院黑人大法官。做法官前，佢做過Brown v. Board of Education嘅原告律師，最後贏咗，令到美國嘅種族隔離制度廢除。1967由Lyndon Johnson提名做大法官。

類:美國法學家
柯伊伯帶

**柯伊伯帶**（英文：**Kuiper belt**，又叫**倫納德-柯伊伯帶**、**凱伯帶**，或者叫**庫柏帶**）係太陽系喺海王星軌道（距離太陽大約30天文單位）外面嘅黃道面附近、天體密集嘅中空圓盤狀區域。柯伊伯帶嘅假說最初係由愛爾蘭裔天文學家倫納德提出，並響十年後再由另一位天文學家柯伊伯再次獨立提出。

柯伊伯帶嘅位置處於距離太陽40至50天文單位低傾角嘅軌道上。以前嗰度一直被認為係咩都冇，係太陽系嘅盡頭。但係其實呢度好熱鬧，有好多直徑由幾公里到成千公里嘅冰封物體。柯伊伯帶上嘅呢啲物體係點成形嘅呢？如果按照行星形成嘅吸積理論來解釋，咁就係佢哋響繞日運動嘅過程中撞倒，互相吸引，最後黏附成一個個大小不一嘅天體，變成而家個樣。

柯伊伯帶係現時人類所知嘅太陽系嘅邊界，係太陽系大多數彗星嘅來源地。自從冥王星被發現，就有天文學家認為冥王星應該排除響太陽系嘅行星之外，而由於冥王星嘅大細同柯伊伯帶入便嘅小行星大細相近，20世紀末更有主張歸入柯伊伯帶小行星嘅行列當中；而冥王星嘅衛星就應被當係佢嘅伴星。響2006年8月嘅國際天文學聯合會已經將冥王星、穀神星同新發現嘅鬩神星一齊歸入新分類矮行星。
慈善團體

**慈善團體**，又叫做**慈善組織**、**慈善機構**，係指以慈善服務為目的嘅組織或機構，通常係非牟利組織。透過募捐，將一定嘅資金或物資收集返嚟，然後分配畀有需要嘅人。任何人士捐錢畀法定認可嘅慈善團體，可以獲得有關嘅扣稅優惠；而任何人士捐錢畀冇慈善團體資格嘅非營利組織，嗰筆捐錢就唔可以申請扣稅。

## 香港
任何非政府機構或信託團體如果要成為慈善團體，必須純粹係為法理上承認嘅慈善用途而設立。界定慈善團體嘅法律特質有四項：
#救助貧困
#促進教育
#推廣宗教
#其他對社會有益處而具有慈善性質嘅宗旨
頭三項嘅有關活動可以喺世界上任何地方進行，但係第四項嘅用途必須係對香港社會有益處，先至可以被視為具有慈善性質。

相關機構要向稅務局申請，證明係慈善用途、慈善目的（包括董事唔可以有報酬等等）、同有清楚同合乎規定嘅規管文書（所謂證明會包括例如遞交捐款收據或者其他經營記錄），幾耐先批就可以視乎各種因素，但係就算冇阻滯都要大約6個月。

## 出名慈善團體
*紅十字會
*無國界醫生
*東華三院
*世界宣明會

## 睇埋
* 基金會
* 非牟利組織

## 參考
㞗

**㞗**、**𨳊**（），意思為男陰，現時乃粗俗俚語用字。根據康熙字典，呢個字古時讀「kau⁴」。
## 俗寫
因為唔少電腦唔支援個「㞗」字，所以啲想要語氣傳神嘅人，喺網絡上一般會以同音嘅「鳩」字嚟假借之。另外有唔少人用個新造嘅，乎合形聲原則嘅𨳊字；縱使其實佢古時已經有，乃至於讀音亦雷同，只得意思冇關。除此以外，以為「尻」字係正寫嘅都唔少，於是就誤用咗佢嘞。其實「尻」解做髖骨或者屎朏，通常讀「haau1」；雖然家陣個「尻」字喺某啲組合之中的確讀「gau1」，但係話唔埋都係由於撈亂咗兩者，再習慣成自然所致。

## 文典
 *《異體字字典》*：「……男性生殖器，方言中常用以罵人。……*《字彙．尸部》*：「……㞗．渠由切音裘．男陰異名……」*《正字通》*：「……俗字舊．註音裘．男陰異名泥……」

綜合以上三項，古時「㞗」似乎係指整個男人陰部，不過亦有結論唔同嘅考證；例如彭志銘認為個字齋指陰莖。由於經常被粵人用作虛字來抒發情緒，而甚少表達實物，以至家陣冇乜人知或者理佢原本究竟解乜。現代粵語之中，每當要準確傳意，往往會揀官話詞語。

 *《不文集》*：「……九是大而硬的，不應為而為，不應硬而硬者，叫戇九。……」

以上指出，同「𨳍」以及「賓周」相比，「㞗」用來鬧人時，往往帶啲失控、魯莽同衝動嘅意思。

## 用法
*作名詞用，「陽具」嘅意思，量詞係「條」或者「碌」。例子：
:**留得碌㞗在，那怕冇女屌！**
:**睇吓邊個條㞗大啲？**

*語氣助詞，本身冇意思，用作加強語氣。例子：
:**屌㞗你！**（加強「屌你」嘅語氣。）
:**多㞗餘**（加強「多餘」嘅語氣。）
:**點㞗樣呀你？**（加強「你想點樣」嘅語氣。）

:用以加強堅決嘅語氣，例子如下：
::**是㞗旦／求㞗其**（冇所謂，隨便嘅意思；有「唔好再問我」嘅意味。）
::**罷㞗就**（就咁算數；有「唔會再有第二次機會」嘅意味。）
::**話㞗之你**（隨便你；有「堅決唔再理會」嘅意味。）
::**戇㞗**（戇吓戇吓嘅意味）

::***助詞，可以作為顛倒句子意思。例子：
:**有㞗嘢玩！**（冇嘢好玩。）
:**有㞗女望！**（冇女好望。）

*形容詞（1），形容呆頭呆腦嘅樣。例子：
:**㞗下㞗下**（呆滯笨拙。）

*形容詞（2），形容人奸狡無良嘅時候，前面通常會加個[[𡳞]]字；或者形容冇主見而令人覺得好麻煩嘅人。例子：
:**條友仔好𡳞㞗！**（嗰個人好鬼死奸狡。）
:**條友仔諗嚟諗去都唔知想點，㞗到死！**（嗰個人唔知佢諗想點，好鬼死麻煩。）

== 文法 ==
講粗口嘅時候，「㞗」字同「[[𡳞]]」字意思同性質係好似，都係好少單獨字咁使用，多會夾雜喺句子中加強語氣，文法同「𡳞」字一樣，基本上可以同「𡳞」字互換嚟用或者一齊用。例子：
:好悶呀！ → **好㞗悶呀！**／**好𡳞㞗悶呀！**（好鬼悶！／悶到發神經！）
:我話之你死 → **我話㞗之你死**（我決定唔會再理你）

=== 「㞗」作名詞用嘅其它例子 ===
**㞗細冇女要，㞗長俾狗噍**：市井創作俗句之一，意思即係：陽具好細冇女性會接受，陽具大就會俾狗咬噬。

=== 「㞗」作助詞用嘅其它例子 ===
**打㞗佢**：狠狠噉打佢一餐。呢個比起「打佢一餐」嚟得更狠更用力。

=== 「㞗」作形容詞用嘅其它例子 ===
**戇㞗㞗**／**戇𡳞㞗**：愚昧笨拙到唔識形容。

== 配搭 ==
**㞗毛**：[[賓舟|陽具]]上嘅陰毛。

**戇㞗**：愚昧笨拙，多數用嚟鬧人講咗（或做咗）冇意義或者無聊嘅話（或者事情）。

**戇㞗仔／佬／妹**：意思同上，用嚟形容人嘅名詞。

**㞗屎**：多數形容嗰啲一朝得志就乘機[[晒命]]，不可一世嘅人，有所謂「**㞗屎撐撐**」；亦有形容狡猾講大話，或者麻麻煩煩嘅人。例句：呢條友仔成身名牌揸住架[[保時捷|波子]]，你睇佢幾咁**㞗屎**！（呢個人成身都係名牌兼渣住架[[保時捷]]跑車，你睇佢嗰個不可一世嘅衰樣！）。喺[[2006年]]，[[香港]]人喺 [[MSN]] 用語中將「㞗屎」講成「9s」。

**㞗噏**：胡言亂語唔知講乜、作大、信口開河嘅意思。「噏」讀作「up<sup>7</sup>」中文輸入嘅人會寫成「9up」。

**好㞗雀躍**：照字面解，好嘅[[賓舟|陽具]]應該好似生猛嘅[[雀]]仔咁活躍；但一般係用嚟形容萬分高興嘅情緒。

**唔㞗化**：思想守舊古板，唔開化。

**㞗芝媽碌**：形容人講嘢語無倫次雜亂無章，或者做事一塌糊塗。

**搲𡳞晒㞗頭**：其實係由「[[搲]]（we² 或 wah²）晒頭」演變出嚟，抓爛頭皮諗極都諗唔明嘅意思；呢句係比諗極都唔明更加犀利誇張嘅形容詞。

**㞗埋一堆**：莫明其妙嘅組合詞語，意思即係走埋一齊，聚埋一堆，尤其是指嗰啲烏合之眾。例句：你咪同班專搞事嘅[[古惑仔]]**㞗埋一堆'''啦！害㞗死你呀！（你唔好成日群埋嗰班專搞事嘅黑社會份子啦，盞俾佢哋害到你雞毛鴨血呀！）

## 引申
啲人口講時，若果要令語氣稍微禮貌些少，通常會讀歪成「蹺」（）。喺互聯網道，啲人為免發帖或訊息被系統阻礙，週不時會用諧音或同音嘅代替品——最簡單嘅有漢字「九」、數字「9」同英文字母「Q」等；除此以外，重有更得意，以下嘅創作。

### 「膠」
一路以嚟，坊間都通俗咁流傳用個「膠」字嚟引申或者暗示「㞗」，例如有人會講：「你咪亂膠咁講呀」、「咪成舊擦膠咁企喺度啦」、「黐膠花」（引申自「黐㞗線」）。

### 圖案代表
喺網絡社會入面，有人就將「戇㞗」讀諧音變成「硬膠」，再簡化成一個「膠」字搬出嚟用，而且有人仲用咗圖畫嚟搞鬼，整咗個小丑公仔嚟做「膠」字嘅專用圖像，如果喺咩網頁咩論壇度見到一個正圓嘅白色面，十字眼，紅紅大鼻同展笑大咀嘅圖案，咁佢多數係代表話人戇㞗嘅小丑神／膠神嘞。

## 註腳

## 參考

## 出面網頁
*康熙字典
妊衞一

**妊衞一**（妊讀淫或任；英文：**Hiʻiaka**）係妊神星其中一粒衞星，大過、遠過妊衞二一啲。妊衞一質量，得妊神星嘅百分之一左右。

## 發現同改名
發現者將佢暱稱做「魯道夫」（Rudolph，傳說中為聖誕老人拉雪橇嘅馴鹿），2006年9月7號，改名做妊神星，魯道夫自然改名做妊衞一，譯名叫**希亞卡**。
海衞一

**海衞一**係海王星最大嘅衞星，佢亦係太陽系中最凍嘅天體之一，有複雜嘅地質歷史同一個比較年輕嘅表面，喺太陽系入面所有衞星之中嘅大細排第八。喺海王星俾人發現之後17日，即係1846年10月10號俾威廉·拉塞爾（William Lassell）發現。

## 名
海衞一響國際上嘅名叫崔坦（Triton），佢係以希臘海神崔坦命名嘅，係1880年卡爾米·弗拉馬利昂提出嘅。發現者拉塞爾諗唔到應該改咩名，但係佢就響佢後尾發現嘅土衞七、天衞一同天衞二改咗名。

除咗弗拉馬利昂之外重有一啲人建議改佢做呢個名，但出於各種原因呢個名一直都唔係正式名。直到1939年嘅書裏便重標記有「唔常用嘅名」。當時一般叫海衞一做「海王星嘅衞星」。

直到海衞二俾人發現之後，崔坦先喺1949年俾人定為正式名。
妊衞二

**妊衞二**（妊讀淫或任；英文：Namaka）係妊神星其中一粒衞星，細過、近過妊衞一一啲。

## 發現同改名
2005年11月29號公布發現妊衞二。曾稱為「布立增」（Blitzen，聖誕老人嘅一隻馴鹿），佢嘅質量得妊衞一嘅十分之一，軌道條橢圓率極高，圍繞妊神星運行，公轉周期十八日。妊衞二正式命名為「**納瑪卡**」（Namaka），個名源自Haumea嘅另一個女，海神Namaka。
福田站

**福田站**（；）係嘅第二站。喺深圳地鐵福田站附近。

## 車站樓層




## 上一站 下一站

## 鄰接車站

類:廣東鐵路站
類:深圳嘅火車站
袁譚

**袁譚**（；），字，汝南汝陽（位處今日河南省）人，係東漢袁紹嘅大仔。

袁譚因為係袁紹個仔，所以屋企好有米。佢做過青州都督，管青州（山東省青州市）。但因施政失當大失民心，袁紹臨死前冇畀袁譚繼位，結果袁譚自立門戶。後來佢向曹操歸降，但唔順從曹操。結果俾曹操軍隊打敗，最後被殺。

## 參考
*《後漢書．袁紹劉表列傳下》
妊神星嘅衞星

妊神星（妊讀淫或任）擁有2粒已知嘅自然衞星。最大嘅係妊衞一，直徑大約係350公里，佢喺2005年1月被發現。妊衞二比妊衞一細啲、近啲，佢喺2005年6月被發現。佢嘅質量得妊衞一嘅1/10，以一條橢圓率極高嘅軌道圍繞妊神星運行，公轉周期18日。

## 基本參數
運動場道

**運動場道**可以係：
*運動場道 (澳門)，嚮奧林匹克游泳館附近，有新福利26A路線、澳巴MT1路線經過。
*運動場道 (香港)（**Playing Field Road**），嚮九龍太子旺角分區警署北邊，附近有個港鐵太子站A出口。
運動場道 (香港)

**運動場道**（）係香港一條行車街，嚮九龍太子旺角分區警署北邊，黐住港鐵太子站A、D、E出口。運動場道附近有個界限街體育館、洗衣街、旺角花墟、旺角大球場，就咁改名。

## 交通
*小巴
*港鐵D及E出口

## 附近

*花園街
*通菜街
*西洋菜北街
*彌敦道
*砵蘭街
太子道

**太子道**（）係香港一道，喺九龍中部，道好闊，貫通東西。行政上橫越油尖旺區、九龍城區同埋觀塘區三個政區。

一九二四年之前，太子道叫**宜華徑**，英文**Edward Avenue**。一九二四年，英文改成**Prince Edward Road**，而中文名就有好多個，先後有**愛德華皇子道**，**英皇子道**，最後係太子道。香港日治時期一度叫**鹿島通**。

及後太子道分東西，**太子道西**（**Prince Edward Road West**），由大角咀東部開始，經旺角、何文田北，到世運公園。而**太子道東**（**Prince Edward Road East**），由世運公園，經前啟德機場北邊、九龍城南部、新蒲崗南部，到牛池灣，接駁觀塘道。

## 名
太子道英文名，有Prince Edward，一九二二年英皇太子愛德華訪港，故名。其後太子登基，成英王愛德華八世。愛德華就係不愛江山愛美人嗰位，佢退位後成溫莎公爵。

## 附近
* 港鐵太子站（太子道西 / 彌敦道交界）
* 旺角警署（太子道西142號）
* 中華基督教會協和小學（太子道西191號B）
* 新世紀廣場及帝京酒店（太子道西193號）
* 聖德肋撒堂（太子道西258號）
* 聖德肋撒醫院（太子道西325-327號）
* 恒生銀行大廈（太子道西360號）
* 太子匯（太子道西448號）
* 宋皇臺站（行人隧道）
* 世運公園（太子道西 / 亞皆老街 / 馬頭涌道交界）
* 李求恩紀念中學（太子道東596號）
* 譽·港灣（太子道東638號）
* 寶光商業中心（太子道東698號）
* 前香港國際機場（啟德機場）（太子道東以南）

## 交通
### 巴士
途經太子道東及太子道西嘅路線：

只途經太子道東嘅路線（即只途經打鼓嶺道及彩虹交匯處之間路段）：

只途經太子道西嘅路線（即只途經通州街及打鼓嶺道之間路段）：

## 參考


## 睇埋

*亞皆老街
*界限街
鴉蘭街

**鴉蘭街**（）係香港一條行車馬路，嚮旺角太子彌敦道始創中心西北面，荔枝角道旺角維景酒店南面，中華漆廠大廈北面、塘尾道嘅東邊。

鴉蘭街東西走向，附近係遊客同消費地方，所以條街平日都有唔少小巴同旅遊巴士上落客。東面有個康民角公園，唔少乘客嚮處等時間上車。邊等邊飲嘢，所以附近類似生意嘅鋪頭都幾旺，例如街頭小食、外幣找換、電話卡、訂車訂酒店咁。

佢有條分支，叫雅蘭里，近塘尾道官立小學嗰邊。

## 附近
*彌敦道
*砵蘭街

## 交通
*香港過海隧巴905線
*香港過海隧巴904線
*香港過海隧巴171線
*香港過海隧巴171P線
*香港過海隧巴117線
*香港過海隧巴105R線
*九龍巴士44線
*九龍巴士2號線
*九龍巴士230X線
南沙北站

**南沙北站**（）之前個名叫做慶盛站，係廣深港區間第六站（北行去廣州南站），又係第二站（南行去西九龍站）。

## 上一站下一站

## 鄰接車站
慶盛站

類:廣州嘅火車站
類:番禺
光明城站

**光明城站**係嘅第四站。

## 上一站 下一站

## 鄰接車站

類:廣東鐵路站
類:深圳嘅火車站
九肚村

**九肚**（Kau To）又叫**九肚村**，位於香港新界沙田區火炭，九肚山上嘅中心點。正確地址係雍坪徑，但個個司機都以為係九肚山路入村。

現任村長係羅馬福。村內有羅氏祠堂，而所有嘅村民都係姓羅，只有少數嘅外來人唔係。

## 交通
如果從九肚村出去沙田方法：

# 搭專線小巴66K，由九肚山去沙田站巴士總站。途經馬鈴徑，九肚山路同埋馬樂徑。車費港幣7蚊，服務時間由朝早 6:30 到夜晚 11:30，每10-15分鐘1班車。
# 搭市區的士（紅色），由九肚山去沙田站巴士總站車費大概要港幣25蚊。
# 火炭/沙田搭814小巴，但經過脫班，等候時間超過半小時，曾向區議員周曉嵐求助但無果。

## 環境
九肚村嘅範圍，以洋房住宅為主。九肚村最初唔係好大，大部分地方都係田。從2007年開始，政府全面收購九肚村嘅農田，用來起住宅。但係2008年尾開始，由於某啲原因，政府停晒所有嘢，所以現時所有農地都荒廢晒。

截至2022年，好多棟樓都拆卸重新起過。
羅便臣道

**羅便臣道**（**Robinson Road**）係香港島半山區嘅一條行車馬路，嚮堅道對上，香港明愛中心再上嘅一段。羅便臣道嚮山腰由東向西，去到西半山旭龢道香港大學校園附近。

羅便臣道有小巴去西環第一街，方便居民去西營盤買餸同宵夜。而嚮中環威勝大廈處，有條半山行人扶手梯上落去中環街市同中環蘇豪區飲嘢。

羅便臣道1號嚮花園道花園台西面，125號街尾嚮巴丙頓道。

## 附近
### 街道
*巴丙頓道
*干德道
*西摩道
*衛城道
*摩羅廟街
*摩羅廟交加街
*己連拿利
*舊山頂道
*花園道

### 沿路建築物
*羅便臣道31號
*羅便臣道80號
*樂信臺

### 附近地標
*香港合一堂
*愛都大廈
廣州南站

**廣州南站**（）係一個喺廣州市嘅火車站，位置喺番禺區鐘村鎮石壁村，係個大型現代化嘅鐵路客運站。距離廣州市嘅中心17公里，喺2004年12月30號動工興建，2010年1月30號局部啟用。

廣州南站係武廣客運專線三個始發站之一，亦係廣深港高速鐵路、廣珠城際軌道交通、貴廣鐵路、南廣鐵路嘅交匯點，重通過三眼橋聯絡線連接廣州站同廣州東站。廣州南站建成之後，取代咗而家廣州站嘅主導地位，並將會同廣州站、廣州東站重有廣州北站共同形成中國鐵道部規劃嘅全國鐵路六大客運中心之一——廣州鐵路客運樞紐。預計去到2020年客運發送量達8014萬人次。

廣州南站亦係廣州市內一個綜合交通樞紐，旅客可以喺站內直接轉高鐵、地下鐵、巴士、的士等交通工具。廣州地鐵2號線、7號線、20號線、白鵝潭聯絡快線同埋佛山地鐵2號線等地鐵線都會喺廣州南站地底或者附近設地鐵站，形成一個集中嘅公共運輸交匯處。

## 車站結構

車站嘅總建築面積超過37萬平方米（333萬平方尺），整體建築包括主站房、無柱雨棚、高架車場（月台）、停車場等，總投資130億人民幣。車站總用鋼量達到7.9萬噸，差唔多係2008年夏季奧林匹克運動會比賽場館中國國家體育場（「鳥巢」）嘅鋼結構嘅1.7倍。另外，工程又用咗150萬立方米石屎。

主體結構總共五層，包括地上三層同埋地下兩層。地下一層係地鐵嘅進出站廳同埋有1,808個停車位嘅停車場。地上一層主要承擔武廣客運專線列車嘅進展作業，廣珠城際軌道交通、廣深港高速鐵路列車嘅進出站作業，口岸入境、的士站等，預留旅客入境聯檢廳，出站大廳同埋機場聯運辦理廳。地上二層舍友口岸進展廳同埋貴賓候車室、月台等由東向西依次佈置咗武廣客運專線車場、廣深港高速鐵路車場、廣珠城際軌道交通車場、廣茂城際軌道車場、貴廣鐵路車場、南廣鐵路車場。地上三層設有客運專線嘅高架旅客候車廳，高架候車大廳面積達71,722平方米（645,498平方呎），重預留咗面積14,694平方米（132,246平方尺）嘅商業層。成個車站建築總高度50幾米，中間有個64米嘅大跨拱形結構。車站共設有發線28條、月台15座，並預留廣佛肇城際軌道交通嘅引入條件。此外，車站頂重安裝咗面積大約2,000平方米（18,000平方尺）嘅太陽能電池板，可以將太陽能轉化為電能之後，直接為車站供電。

## 旅客列車目的地

廣州南站開出嘅列車嘅終點站分布如下。

## 其他鐵路配套

## 轉車鐵路路線



**上一站**廣深港高速鐵路**下一站**

南沙北往西九龍**廣州南***總站*


## 出面網頁
*
登打士街

**登打士街**（）係香港一條街道，打橫嚮九龍旺角西洋菜南街南面，廣華醫院同埋碧街咸美頓街北面，窩打老道西面，渡船街東面。登打士街因為嚮旺角，所以人流好旺，尤其係東面嗰段，多商場同鋪頭。

## 附近
*好景商業中心
*AEON STYLE
*家樂坊
*登打士廣場
碧街

**碧街**（）係香港一條街，嚮油麻地彌敦道附近，東連窩打老道，西接渡船街，中間串連廣東道、新填地街、上海街、砵蘭街咁。

## 命名
碧街個名嚟自英國第16同18任首相小威廉皮特（William **Pitt**, the Younger）。

## 附近
*港鐵油麻地站A1同A2出口
*美迪寧廣場
*現時點
*東華三院羅裕積小學
*廣華醫院
*城景國際酒店
*香港中華基督教青年會九龍會所
*真光女書院
*基督教香港信義會信義中學
*信義會真理堂

## 外面參考
虎門站

**虎門站**係嘅第五站（香港西九龍站去廣州南站方向），近東莞虎門港。

## 上一站 下一站

## 鄰接車站
咸美頓街

**咸美頓街**（）係香港一條馬路，嚮九龍油麻地彌敦道西面。咸美頓街係油尖旺舊區嘅一條懷舊街道，附近唐樓多。

街名嘅「咸美頓」，係紀念首任北愛爾蘭總督占士咸美頓公爵（James Hamilton）。

## 附近街道
橫越：
*彌敦道
*砵蘭街
*上海街
*新填地街
*廣東道

隔離街：
*登打士街
*碧街

## 街道熱點
*油尖區康樂體育會（Yau Ma Tei & Tsim Sha Tsui Recreation & Sports Association）
*咸美頓街休憩公園（Hamilton Street Rest Garden）
*便以利幼稚園
*咸美頓大廈（Hamilton Building）
*旺角藏館@金濤博藏（Mong Kok Vintage Houses @ Unique Vintage Antiques）
*陸炳記銅器
*多喜印刷
*老字號信成地產
*曬相館
*Soul Salon
Faun

**Faun**（**農牧神**） 係德國一支異教民謠（**Paganfolk**）樂隊，來自慕尼黑嘅。

## 出面網頁
*
柯士甸道

**柯士甸道**（；）係香港九龍尖沙咀一條大馬路，嚮尖沙咀北面，係佐敦嘅分界線。馬路東西雙向行車，共4線行車。

## 沿路
*香港理工大學
*香港歷史博物館
*槍會山軍營
*嘉諾撒聖瑪利書院
*澳洲國際學校舊校舍
*九龍草地滾球會
*尖沙咀警署
*九龍公園
*香港童軍中心

## 睇埋
*柯士甸道西
*佐敦道

## 出面網頁

* 柯士甸道地圖
孟買血

**孟買血**係人類其中一個血型。血型屬於罕見嘅孟買表現型嘅人，因為紅血球上冇H蛋白物質，所以冇A或B抗原。但佢哋嘅血清會產生對抗H物質嘅抗體，而H物質係孟買表現型以外，所有血型嘅紅血球都有嘅。所以，孟買表現型嘅人只可以接受相同血型嘅血。

由於孟買型血型非常罕有，而佢哋又唔可以接受其他血型，所以急需輸血嘅孟買型血型人好可能搵唔到捐血者。

表現血型係O型嘅人，有可能其實係孟買型血型。佢哋本來從第九對染色體遺傳到嘅A、B、O或AB其中一種ABO血型，但表現出嚟就係冇A或B抗原，就似係O型。噉係因為佢哋響另一個基因：第十九對染色體上嘅H基因裏面遺傳咗嘅一對隱性嘅等位基因（hh），所以唔會產生H蛋白。而當冇H蛋白，就A或B抗原都唔可以出現。

孟買型血型寫做Oh。雖然被寫成O，但呢個其實唔係真正嘅O型嘅一種。最初1952年響孟買發現呢種血型嗰陣，係因為並唔係A，B或者AB型，先響檢測嗰陣搞錯咗，被誤以為係O型。響孟買型最多嘅孟買，呢類血型嘅出現頻率先至約莫係一萬分之一。華人出現孟買型嘅機會更少。
南乳肉

**南乳肉**係浙江菜，係南乳豬肉。

南宋末年，蒙古人大舉南侵，去打蒙古人嘅賈似道，同蒙古勾結，杭州人對賈似道恨之入骨，尐人將怨恨發洩喺「南乳肉」，就當係食賈嘅肉。當時賈似道係一品官，所以南乳肉又叫**一品南乳肉**。

而香港街頭小食「南乳肉」係指「南乳花生」。
卜合機場

**荷里活-伯班克機場**（英文Hollywood Burbank Airport；IATA：BUR，ICAO：KBUR，FAA LID：BUR），正式名**卜合機場**（英文Bob Hope Airport），係美國一民用機場，喺加州伯班克市。佢曾經叫做**Angeles Mesa Drive 機場**（1928–1930）、**聯合機場**（1930–1934）、**聯盟航空站**（1934–1940）、**洛克希德航空站**（1940–1967），**荷里活-伯班克機場**（1967–1978），同埋**伯班克-格倫代爾-帕薩迪納機場**（1978–2003）。

呢個機場服務洛杉磯地區，包括格倫代爾、帕薩迪納同聖費爾南多河谷。佢比起洛杉磯國際機場接近荷里活同格里斐斯公園，同埋佢係大洛杉磯地區入面，唯一一個有火車直達洛杉磯市中心嘅機場。多數嘅直航機到係飛去美國西岸，不過都有去德州達拉斯同紐約嘅。機場佔地2.5平方公里，有兩條跑道。

## 航空公司同目的地
卜合機場有兩個客運大樓 "A"同"B"，不過佢哋係喺同一座樓度。A1到A9閘口喺客運大樓 "A"，而B1 to B5閘口喺客運大樓 "B"。

## 對外交通

### 巴士
無巴士會直接入到大樓門口，但係喺附近嘅路口會有巴士站，好似MTA嘅94號同222號會喺荷里活同桑頓大道交界停站。美鐵亦都會提供來往Bob Hope機場火車站去貝克斯菲爾德嘅長途巴士。

### 鐵路
喺客運大樓外面有個火車站。呢個站會有Metrolink同美鐵嘅火車開出，連接Bob Hope機場同加州各個城市。由機場到洛杉磯市中心大概要30分鐘到。
Google街景服務

**Google街景服務**（**Google Street View**）係Google地圖嘅一項功能，提供街道嘅圖像，可以瀏覽實際嘅街道全景。

## 出面網頁
*Google街景服務
冬菇

**冬菇**，又叫**花菇**、**北菇**、**香菇**，係一種食得嘅真菌，中菜成日用得着。

## 睇埋
*腸粉
*燒嘢食
*車仔麪
*盆菜
*北姑
*蒸肉餅
*煎釀三寶
*花菇
*羅城
*辛拉麵
*糯米雞
*荷葉飯
*乾燒伊麪
*四寶雞扎
*鹹水角
*冬瓜盅
*太史五蛇羹
*棉花雞
*鮮竹卷
*芋角
*鴨髀湯飯
*雞絲粉卷
*酸辣湯
街市街

**街市街**（**Market Street**）係香港一條街，嚮油麻地天后廟南面，九龍政府合署北面，彌敦道西面，上海街東面。街市街係一條單程行車路，由廟街入，由東向西出上海街。而黃昏之後，安排成為新填地大排檔，有街頭睇相、算命、成人性趣用品咁。

## 附近
*公共圖書館
*麻將館
*榕樹頭

## 睇埋
*新街市街，響香港島上環
*荃灣街市街，響新界荃灣
*大澳街市街，響大嶼山大澳
文明里

**文明里**（）係香港九龍油麻地一條馬路，長1.6公里，嚮港鐵油麻地站C出口東彌敦道，西見油麻地鮮果批發市場（俗稱油麻地果欄）嘅停車場石龍街。

文明里當地有一大個港鐵通風口，對住一個嚮砵蘭街尾嘅公園。個公園係起窩打老道8號時起嘅。

## 附近

*新填地街
*上海街
*鴉打街
2009年12月

## 12月30號
*芬蘭第二大城埃斯波爆發槍擊事件，槍手打死五人後自殺。

## 12月26號
*連接中國武漢同廣州嘅武廣高鐵全線通車。
藝術中心

**藝術中心**可以係：
*一處地方、城市，因為係藝術家、藝術品集中地，所以俾人冠稱。
*建築物個名嘅當地簡稱，例如：
**香港藝術中心
**成功大學藝術中心
**晴山藝術中心
**巴比肯藝術中心
**首都藝術中心
**台北數位藝術中心
**新加坡濱海藝術中心
**賽馬會創意藝術中心
**台北藝術中心
墨爾本唐人街

**墨爾本唐人街**（Chinatown, Melbourne）係嚮澳洲維多利亞州墨爾本嘅一個唐人街，嚮雅拉河以北，墨爾本大學同Victoria Street以南，墨爾本商業中心區入面，一條叫做Little Bourke Street嘅馬路。

墨爾本唐人街係一條東西走向嘅單向行車路，兩邊行人路鋪頭，開咗唔少有唐人特色名嘅食肆同地鋪，嚮Russell Street交通燈位，重有兩個紅色嘅唐人街牌坊作為地標。

## 歷史
墨爾本唐人街嚮1851年淘金潮開始出現，持續到而家。香港人去當地遊埠，最熟都係約人去呢度見面，話晒同聲同氣廣東話。

其實，除咗墨爾本唐人街，新發展華人聚居同中文鋪頭多嘅，重有嚮Centro Box Hill嗰處。
領港員

**領港員**，亦叫**引水人**，係指平時開船仔到港外，引領大船入海港嘅人。

## 出面網頁
*http://mag.udn.com/mag/campus/storypage.jsp?f_ART_ID=98966